cyanic-selkie/wikianc huggingface dataset:
ദേശീയ മുന്നണി
1989 ലെ പൊതു തിരഞ്ഞെടുപ്പ്
1989 ലെ ലോക്‌സഭാ തിരഞ്ഞെടുപ്പിൽ ഒരു രാഷ്ട്രീയപാർട്ടിക്കും ഒരു മുന്നണിക്കും വ്യക്തമായി ഭൂരിപക്ഷം ലഭിച്ചില്ല. എന്നാൽ ഇടതുപക്ഷ പാർട്ടികളുടെ പുറത്തു നിന്നുള്ള പിന്തുണയോടെ, മന്ത്രിസഭ രൂപീകരിക്കുവാനുള്ള നേരിയ ഭൂരിപക്ഷം ദേശീയ മുന്നണിക്ക് ലഭിച്ചു. മന്ത്രിസഭയിൽ ചേരാനുള്ള ക്ഷണം ഇടതുപക്ഷം നിരസിക്കുകയായിരുന്നു. മന്ത്രിസഭയെ പുറത്തു നിന്നും പിന്തുണക്കാനുള്ള തീരുമാനത്തിൽ സി.പി.ഐ(എം) അടക്കമുള്ള ഇടതുപക്ഷ ക്ഷികൾ ഉറച്ചു നിന്നു.
യൊക്റ്റോ-
യൊക്റ്റോ- (പ്രതീകം y) അളവുസമ്പ്രദായത്തിലെ ഏകക പൂർവ്വപ്രത്യയം ആണിത്.10−24 അല്ലെങ്കിൽ.
ഇത് 1991ൽ ആണ് General Conference on Weights and Measuresഉപയോഗിക്കാൻ തുടങ്ങിയത്. ഇത് ലാറ്റിൻ വാക്കായ octo (οκτώ),യിൽ നിന്നുംവന്നു. എട്ട് എന്നാണിതിനർഥം. കാരണം ഇത് 1000−8 നു സമമാണ്. 2015ൽ യൊക്റ്റോ- ആണ് ഏറ്റവും ചെറിയ ഏകക പൂർവ്വപ്രത്യയം.
കൺധിയൂർ ക്ഷേത്രം
കൻടിയൂർ മഹാദേവക്ഷേത്രം
മദ്ധ്യതിരുവിതാങ്കൂറിൽ മാവേലിക്കരക്കടുത്ത ക്ഷേത്രത്തിന്റെ ഗാംഭീര്യം കൊണ്ടും പഴക്കം കൊൺറ്റും ശ്രദ്ധേയമായ ശിവക്ഷേത്രം. ഊണ്ണുനീലിസന്ദേശത്തിലെ കണ്ടം വണ്ടിന് നിറമുടയൊനെ കെങ്കനീരോടു തിങ്കൾ തതുണ്ടം ചാർതും പരനെ പരമാതിന്നു മെയ് പാതിയോനെ........... കൻടേപോക കണ്ടിയൂർ തമ്പിരാനെ എന്ന ശ്ലോകം ഈ ക്ഷേത്രത്തിൺറ്റെ പഴക്കം സൂചിപ്പിക്കുന്നു.
യൊക്റ്റോ-
അവലംബം
വർഗ്ഗം:അളവുകൾ
ഭ്രമണപഥം
ലഘുചിത്രം| ഒരു വസ്തു മറ്റൊരു വസ്തുവിനെയോ ഗുരുത്വാകർഷണ കേന്ദ്രത്തെയോ ആവർത്തിച്ചു ചുറ്റി സഞ്ചരിക്കുന്ന പാതയാണ് ഭ്രമണപഥം. ഉപഗ്രഹങ്ങൾ എന്ന് വിളിക്കപ്പെടുന്ന പരിക്രമണ വസ്തുക്കളിൽ ഗ്രഹങ്ങൾ, ഉപഗ്രഹങ്ങൾ, ഛിന്നഗ്രഹങ്ങൾ, മനുഷ്യനിർമിത ഉപകരണങ്ങൾ എന്നിവ ഉൾപ്പെടുന്നു. ഗുരുത്വാകർഷണം കാരണം വസ്തുക്കൾ പരസ്പരം പരിക്രമണം ചെയ്യുന്നു.
വർഷങ്ങൾക്കുമുമ്പ് സൂര്യൻ ഭൂമിയെ ഒരു വൃത്താകൃതിയിൽ പരിക്രമണം ചെയ്യുന്നു എന്നാണ് ആളുകൾ കരുതിയിരുന്നത്. എന്നാൽ കോപ്പർനിക്കസിനെയും ഗലീലിയോ ഗലീലിയെയും പോലെയുള്ള ആളുകൾ സൂര്യൻ സൗരയൂഥത്തിന്റെ കേന്ദ്രമാണെന്നും ഭൂമി അതിനെ ചുറ്റുന്നുവെന്നും തെളിയിച്ചു. ഗ്രഹങ്ങളുടെയും ഉപഗ്രഹങ്ങളുടെയും ഭ്രമണപഥത്തെ നിയന്ത്രിക്കുന്നത് ഗുരുത്വാകർഷണമാണെന്ന് ഐസക് ന്യൂട്ടൺ കണ്ടെത്തി. ഒരു ഉപഗ്രഹം മറ്റൊരു വസ്തുവിനെ ചുറ്റുന്ന ബഹിരാകാശത്തെ ഒരു വസ്തുവായതിനാൽ, ചന്ദ്രൻ ഭൂമിയുടെ ഉപഗ്രഹമായതുപോലെ ഭൂമിയും സൂര്യന്റെ ഉപഗ്രഹമാണ്! ഗ്രഹങ്ങളെപ്പോലെ സൂര്യന് ചുറ്റും ധാരാളം ഉപഗ്രഹങ്ങളും ആയിരക്കണക്കിന് ഛിന്നഗ്രഹങ്ങളും ധൂമകേതുക്കളും ഉൽക്കകളും ഉണ്ട്. ഭൂമിക്ക് ഒരു പ്രകൃതിദത്ത ഉപഗ്രഹം (ചന്ദ്രൻ) മാത്രമേ ഉള്ളൂ, എന്നാൽ ഭൂമിയെ ചുറ്റുന്ന നിരവധി കൃത്രിമ ഉപഗ്രഹങ്ങളുണ്ട്. വർഗ്ഗം:ഗുരുത്വാകർഷണം
സാൻക്വിങ് പർവ്വതം
ചൈനയിലെ ജാങ്ക്സി പ്രവിശ്യയിൽ സ്ഥിതിചെയ്യുന്ന താവോമതക്കാരുടെ ഒരു പരിശുദ്ധ പർവ്വതമാണ് സാൻക്വിങ്ഷാൻ അഥവാ സാൻക്വിങ് പർവ്വതം(ചൈനീസ്: 清山; ഇംഗ്ലീഷ്: Mount Sanqing). പരിശുദ്ധത്രയം എന്നാണ് സാൻക്വിങിന്റെ അർത്ഥം. യൂജിങ്, യുഷൂയി, യുഹുവ എന്നീ മൂന്നുമലകൾ സാൻക്വിങ്ഷാനിന്റെ ഭാഗമാണ്. ഇവയിൽ ഏറ്റവും ഉയരമുള്ളത് യൂജിങിനാണ്.
സാൻക്വിങ് പർവ്വതതിന് ലോക പൈതൃക പദവി ലഭിച്ചിട്ടുണ്ട്. 1000സ്പീഷീസ് സസ്യങ്ങളും, 800 സ്പീഷീസ് ജന്തുക്കളും ഇവിടെ കണ്ടുവരുന്നു.2200ച.കി.മീ യാണ് സാൻക്വിങ്ഷാനിന്റെ ആകെ വിസ്തീർണ്ണം. 2008-ലാണ് ഈ പ്രദേശത്തിന് യുനെസ്കോ യുടെ ലോകപൈതൃക പദവി ലഭിച്ചത്.
പുറത്തേക്കുള്ള കണ്ണികൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ വർഗ്ഗം:ചൈനയിലെ ദേശീയോദ്യാനങ്ങൾ വർഗ്ഗം:ചൈനയിലെ പർവ്വതങ്ങൾ
അമരം (ചലച്ചിത്രം)
1991-ൽ പുറത്തിറങ്ങിയ ഒരു മലയാളചലച്ചിത്രമാണ് അമരം. ലോഹിതദാസ് തിരക്കഥയെഴുതി ഭരതൻ സംവിധാനം നിർവഹിച്ച ഈ ചിത്രം മുക്കുവരുടെ കഥ പറയുന്നു. മമ്മുട്ടി, മുരളി, മാതു, അശോകൻ, കെ.പി.എ.സി. ലളിത തുടങ്ങിയവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്. ഈ ചിത്രത്തിലെ അഭിനയത്തിന് കെ.പി.എ.സി. ലളിത മികച്ച സഹനടിക്കുള്ള ദേശീയ ചലച്ചിത്രപുരസ്കാരം നേടി.
പുറമെ നിന്നുള്ള കണ്ണികൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
10 കൽപ്പനകൾ
10 കൽപ്പനകൾ (ഇംഗ്ളീഷ്: ടെൻ കമാൻറ്മെൻറ്സ്) 2016 നവംബർ 25 നു പുറത്തിറങ്ങിയ, ഡോൺ മാക്സ് സംവിധാനം ചെയ്ത, ഒരു മലയാള സിനിമയാണ്. അനൂപ് മേനോനും, പ്രശാന്ത് നാരായണനുമാണ് പ്രധാന വേഷങ്ങളിൽ അഭിനയിച്ചത്. മീരാ ജാസ്മിൻ, തമ്പി ആൻറണി, ജോജു ജോർജ്ജ്, കനിഹ എന്നിവരാണ് ഈ സിനിമയിലെ മറ്റ് അഭിനേതാക്കൾ.
ഗാനങ്ങൾ
ഈ സിനിമയിലെ ഗാനങ്ങളുടെ സംഗീത സംവിധാനം നിർവ്വഹിച്ചത് മിധുൻ ഈശ്വർ ആണ്. എസ. ജാനകി തന്റെ ഗാനാലാപനം അവസാനിപ്പിച്ചത് ഈ ചിത്രത്തിലെ "അമ്മപ്പൂവിനും" എന്നു തുടങ്ങുന്ന ഗാനം പാടിയാണ്.
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ബൂംബോക്സ്
2004-ൽ ഗായകൻ ആൻഡ്രി ഖ്ലിവ്‌നുക്കും [യുകെ] ആൻഡ്രി “ഫ്ലൈ” സമോയ്‌ലോ [യുകെ] ഗിറ്റാറിൽ ചേർന്ന് രൂപീകരിച്ച ഉക്രേനിയൻറോക്ക് ആൻഡ് പോപ്പ് ബാൻഡാണ് ബൂംബോക്സ്. 2005 ഏപ്രിലിൽ ബാൻഡ് അതിന്റെ ആദ്യ ആൽബം പുറത്തിറക്കി. അത് റെക്കോർഡ് ചെയ്യാൻ 19 മണിക്കൂർ മാത്രമേ എടുത്തുള്ളൂ.
അവരുടെ പാട്ടുകൾ പ്രധാനമായും ഉക്രേനിയൻ ഭാഷയിലാണ്. എന്നാൽ റഷ്യൻ, ഇംഗ്ലീഷിലുള്ള ഗാനങ്ങൾ അവരുടെ ആൽബങ്ങളിലും സിംഗിൾസുകളിലും പ്രത്യക്ഷപ്പെടുന്നു. അവർ രാജ്യത്തുടനീളമുള്ള നിരവധി നഗരങ്ങളിൽ പ്രകടനം നടത്തിയിട്ടുണ്ട്. എൽവിവ്, ഒഡെസ, കോവൽ, ഉസ്ഹോറോഡ്, ഇവയുൾപ്പെടെ 2022-ന്റെ തുടക്കത്തിൽ കൈവിലും ബാൻഡ് അവതരിപ്പിച്ചു. കൂടാതെ അന്താരാഷ്ട്രതലത്തിൽ, വിശാലമായ യൂറോപ്പ്, യുഎസ്എ, കാനഡ എന്നിവിടങ്ങളിലും അവതരിപ്പിച്ചു.
2014-ൽ ക്രിമിയ റഷ്യൻ അധിനിവേശത്തിനു ശേഷം ബാൻഡ് റഷ്യയിൽ പ്രകടനം നിർത്തി. 2022-ൽ ഉക്രെയ്നിലെ റഷ്യൻ അധിനിവേശം ആരംഭിച്ചതിന് ശേഷം, റഷ്യയ്‌ക്കെതിരായ പോരാട്ടത്തിൽ പങ്കെടുത്ത നിരവധി ഉക്രേനിയൻ സെലിബ്രിറ്റികളിൽ ഒരാളാണ് പ്രധാന ഗായകൻ ആൻഡ്രി ഖ്ലിവ്‌നുക്.
പുറംകണ്ണികൾ
വർഗ്ഗം:റോക്ക് സംഗീത സംഘങ്ങൾ
ഹ്വാങ് പർവ്വതം
കിഴക്കൻ ചൈനയിലെ അൻഹുയി പ്രവിശ്യയിൽ സ്ഥിതിചെയ്യുന്ന ഒരു പർവ്വതനിരയാണ് ഹ്വാങ്ഷാൻ(ചൈനീസ്:黄山; ഇംഗ്ലീഷ്:Huangshan or Mount Huang). ഹ്വാങ്ഷാൻ എന്ന ചൈനീസ് വാക്കിന് പീത പർവ്വതം(Yellow Mountain) എന്നാണ് അർത്ഥം. 100 ദശലക്ഷം വർഷങ്ങൾക്ക് മുൻപ് മേസോസോയിൿ യുഗത്തിൽ ഒരു കടലായിരുന്ന പ്രദേശത്താണ് ഹ്വാങ് ഷാൻ ഉയർന്നുവന്നത് എന്ന് കരുതുന്നു.
പ്രകൃതി സൗന്ദര്യത്തിന്റെ കാര്യത്തിൽ വളരെയധികം ഖ്യാതിനേടിയ ഒരു മലനിരകളാണ് ഹ്വാങ്ഷാൻ. വിവിധ ആകൃതിയിലുള്ള കരിങ്കൽ പാറകളും, പൈൻ മരങ്ങളും, മേഘങ്ങളും സംയോജിച്ച് ഇതിന്റെ മനോഹാരിത വർദ്ധിപ്പിക്കുന്നു. ചൈനീസ് ചിത്രകലയ്ക്കും, സാഹിത്യത്തിനും ആധുനിക കാലത്തെ ഫോട്ടോഗ്രഫിക്കും ഹ്വാങ്ഷാൻ ഒരു പ്രചോദനമായി നിലകൊള്ളുന്നു. ഇന്ന് ഇത് ഒരു യുനെസ്കോ ലോക പൈതൃക പ്രദേശവും ചൈനയിലെ ഒരു വിനോദസഞ്ചാര കേന്ദ്രവുമാണ്. 154 ച.കി.മീ വിസ്തൃതിയുള്ള കേന്ദ്ര ഭാഗവും 142 ച.കി.മീ ബഫർ സോണും ഉൾപ്പെടുന്നതാണ് പൈതൃക മേഖല
കാറ്റോബ്ലെപാസ്
ആദ്യം പ്ലിനി ദി എൽഡറും പിന്നീട് ക്ലോഡിയസ് എലിയനും വിവരിച്ച എത്യോപ്യയിൽ (ആഫ്രിക്ക) നിന്നുള്ള ഒരു ഐതിഹാസിക ജീവിയാണ് കാറ്റോബ്ലെപാസ് (ലാറ്റിൻ കാറ്റബ്ലെപാസിൽ നിന്ന്, ആത്യന്തികമായി ഗ്രീക്കിൽ നിന്ന് καταβλέπω (കറ്റാബ്ലെപ്പോ) "താഴേക്ക് നോക്കാൻ")
വലിയ ഭാരം കാരണം തല എപ്പോഴും താഴേക്ക് ചൂണ്ടുന്ന ഒരു ആഫ്രിക്കൻ എരുമയോട് ഇതിന് സാമ്യമുള്ളതായി പറയപ്പെടുന്നു. അതിന്റെ തുറിച്ചുനോട്ടത്തിനോ ശ്വാസത്തിനോ ഒന്നുകിൽ ആളുകളെ കല്ലാക്കി മാറ്റാനോ, അല്ലെങ്കിൽ അവരെ കൊല്ലാനോ സാധിക്കുമെന്ന് വിശ്വസിക്കപ്പെട്ടിരുന്നു. വൈൽഡ്‌ബീസ്റ്റുമായുള്ള യഥാർത്ഥ ജീവിതത്തിൽ കണ്ടുമുട്ടുന്നതിനെ അടിസ്ഥാനമാക്കിയാണ് കാറ്റബ്ലെപാസ് എന്ന് കരുതപ്പെടുന്നു, ചില നിഘണ്ടുക്കൾ ഈ വാക്ക് "ഗ്നു" എന്നതിന്റെ പര്യായമാണെന്ന് പറയുന്നു. ഇത് ചിലപ്പോൾ ഗോർഗോണിന്റെ ആഫ്രിക്കൻ പതിപ്പായി അറിയപ്പെടുന്നു.
ഹ്വാങ് പർവ്വതം
നിരവധി കൊടുമുടികൾ ഹ്വാങ്ഷാനിൽ ഉണ്ട്. 1000 മീറ്ററിലും ഉയരമുള്ള പർവ്വതങ്ങൾ അതില്പ്പെടും. ഇതിൽ ഏറ്റവും ഉയരം കൂടിയ കൊടുമുടികളാണ് ലോട്ടസ് പീക്ക്(ലിആൻ ഹ്വാ ഫെൻ, 1,864 m), ബ്രൈറ്റ് സമ്മിറ്റ് പീക്ക്(ഗ്വാങ് മിങ് ഡിന്ദ് 1,840 m), സെലെസ്റ്റിയൽ പീക്(ടിയാൻ ഡു ഫെങ്, literally Capital of Heaven Peak, 1,829 m) എന്നിവ.
കാറ്റോബ്ലെപാസ്
പുരാതന, മധ്യകാല വിവരണങ്ങൾ
പ്ലിനി ദി എൽഡർ (നാച്ചുറൽ ഹിസ്റ്ററി, 8.77) കാറ്റബ്ലെപാസിനെ ഒരു ഇടത്തരം ജീവിയായി വിശേഷിപ്പിച്ചു. ബേസിലിസ്ക് പോലെയുള്ള അതിന്റെ നോട്ടം മാരകമാണെന്ന് അദ്ദേഹം കരുതി, അതിന്റെ തലയുടെ ഭാരം തികച്ചും ഭാഗ്യമായി.
ഹ്വാങ് പർവ്വതം
മെസോസോയിൿ യുഗത്തിലെ ഒരു കടൽ അപ്രത്യക്ഷമാകുകയും ഭൂഫലകം ഉയരുകയും ചെയ്തതിന്റെ ഫലമായാണ് ഈ പർവ്വതം രൂപം കൊണ്ടത്. നിരവധി സസ്യജാലങ്ങൾ ഈ മലനിരകളിൽ കണ്ടുവരുന്നു. പർവ്വതനിരയിൽ 1100 മീറ്ററിനും താഴെയുള്ള പ്രദേശങ്ങളിലാണ് നിബിഢമായ സസ്യസമ്പത്ത് കാണപ്പെടുന്നത്. ഇവിടുത്തെ പൈൻ മരങ്ങൾ വളരെ പ്രശസ്തമാണ്. 100 വർഷത്തിലും അധികം വയസ്സ് പ്രായമുള്ള വൃക്ഷങ്ങൾ ഇവിടെ ധാരാളമാണ്. തേയിലകൃഷിക്കും യോജിച്ച കാലാവസ്ഥയാണ് ഈ മലനിരകളിലുള്ളത്.
കാറ്റോബ്ലെപാസ്
പുരാതന, മധ്യകാല വിവരണങ്ങൾ
പോംപോണിയസ് മേള (കോറോഗ്രാഫിയ, 3.98) പ്ലിനി ദി എൽഡർ നൽകിയ വിവരണത്തെ പ്രതിധ്വനിപ്പിക്കുന്നു. എന്നിരുന്നാലും ഈ സൃഷ്ടി തികച്ചും നിഷ്ക്രിയമാണെന്നും മറ്റുള്ളവരെ ശാരീരികമായി ആക്രമിക്കാൻ അറിയില്ലെന്നും കുറിക്കുന്നു.
External links
വർഗ്ഗം:ജീവികൾ
ഹ്വാങ് പർവ്വതം
മലമുകളിൽനിന്നും നോക്കിയാൽ താഴെ മേഘങ്ങളേയും കാണാം എന്നതാണ് ഇവിടുത്തെ മറ്റൊരു സവിശേഷത. മേഘസമുദ്രം എന്നാണ് ഇത് അറിയപ്പെടുന്നത്. പ്രത്യേക ഭൂപ്രകൃതിയും മറ്റു ഘടകങ്ങളും ഹ്വാങ്ഷാനിലെ ഉദയാസ്തമനങ്ങളെ അവിസ്മരണീയമാക്കുന്നു. ചില ചൂടരുവികളും ഇവിടെ കാണപ്പെടുന്നുണ്ട്. വർഷം തോറും 45°C താപനില ഈ അരുവികളിലെ വെള്ളത്തിൽ ഉണ്ടാകും. പർപ്പ്ൾ ക്ലൗഡ് എന്ന കൊടുമുടിയുടെ താഴ്വാരപ്രദേശങ്ങളിലാണ് ഇവയിൽ അധികവും സ്ഥിതിചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ വർഗ്ഗം:ചൈനയിലെ ദേശീയോദ്യാനങ്ങൾ
സാർ ബോംബ
സോവിയറ്റ് യൂണിയൻ ഇതുവരെ സൃഷ്ടിച്ചതിൽ വച്ച് ഏറ്റവും ശക്തമായ ആണവായുധമായിരുന്നു പാശ്ചാത്യ രാജ്യങ്ങളിൽ  സാർ ബോംബ  (Царь-бо́мба) എന്ന പേരിലറിയപ്പെടുന്ന  സോവിയറ്റ് ആർഡിഎസ്-220  ഹൈഡ്രജൻ ബോംബ് (code name Ivan or Vanya). കണക്കുകൂട്ടൽ തത്ത്വങ്ങളുടെയും മൾട്ടി-സ്റ്റേജ് തെർമോ ന്യൂക്ലിയർ ആയുധ രൂപകൽപ്പനകളുടെയും പരീക്ഷണാത്മക പരിശോധനയായി 1961 ഒക്ടോബർ 30 ന് ഈ ആണവായുധം പരീക്ഷിക്കുകയും ഇതുവരെ പൊട്ടിത്തെറിച്ചതിൽ വച്ച് ഏറ്റവും ശക്തമായ സ്ഫോടകവസ്തുവായി ഇത് തുടരുകയും ചെയ്യുന്നു. 1960-ലെ യുനൈറ്റഡ് നേഷൻസ് ജനറൽ അസംബ്ലിയിലെ സമ്മേളനത്തിൽ യുണൈറ്റഡ് സ്റ്റേറ്റ്സിനെ ഒരു കുസ്മാ'സ് മദറിനെ കാണിച്ചുതരാം ("ഞങ്ങൾ നിങ്ങൾക്ക് കാണിച്ചുതരാം" എന്നതിലേക്ക് വിവർത്തനം ചെയ്യുന്ന ഒരു ഭാഷാശൈലി) എന്ന്  പ്രഥമ സെക്രട്ടറി നികിത ക്രൂഷ്ച്ചേവ് നടത്തിയ വാഗ്ദാനത്തെ പരാമർശിച്ചു കൊണ്ടായിരിക്കാം ഇതിനെ കുസ്മാ'സ് മദർ '' (Kuzma's mother) (Ку́зькина ма́ть), എന്നും വിളിക്കുന്നു.
ബാഹ്യ ലിങ്കുകൾ
വർഗ്ഗം:ആണവായുധങ്ങൾ
സൗരവ് ഘോഷാൽ
ഇന്ത്യൻ സ്ക്വാഷ് താരമാണ് സൗരവ് ഘോഷാൽ. 2013 ഡിസംബർ 15ന് ലോക സ്ക്വാഷ് റാങ്കിങ്ങിൽ പതിനഞ്ചാം സ്ഥാനത്തെത്തിയിരുന്നു.
രജനി കുമാർ
2011ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച വിദ്യാഭ്യാസ പ്രവർത്തകയാണ് "രജനി കുമാർ”. സ്പ്രിംഗ് ഡേൽസ് ഗ്രൂപ്പ് ഓഫ് സ്കൂൾസിന്റെ സ്ഥാപകയാണ്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1923-ൽ ജനിച്ചവർ
പി.വി. വിവേകാനന്ദ്
മദ്ധ്യപൂർവ്വദേശത്തെ പ്രമുഖ മാധ്യമപ്രവർത്തകനായിരുന്നു മലയാളിയായ '''പി.വി. വിവേകാനന്ദ്'''. മൂന്നരദശാബ്ദക്കാലം ഗൾഫ് മേഖലയിലെ മാധ്യമരംഗത്തും സാമൂഹിക-സാംസ്കാരികരംഗങ്ങളിലും സജീവസാന്നിധ്യമായിരുന്നു അദ്ദേഹം. അമ്മാനിൽ ജോർദാൻ ടൈംസിന്റെയും ഷാർജയിൽ ഗൾഫ് ടുഡേയുടെയും മുഖ്യ പത്രാധിപരായിരുന്ന അദ്ദേഹം, ഗൾഫിൽ മുഖ്യപത്രാധിപ സ്ഥാനത്തെത്തുന്ന ആദ്യ മലയാളിയാണു്.
ജീവിതരേഖ
പുതുക്കുടി വലിയവീട്ടിൽ രാമൻകുട്ടിയുടെയും നാണിയുടേയും പുത്രനായി 1952ൽ മലപ്പുറം ജില്ലയിലെ കോട്ടക്കൽ ജനിച്ചു. പാലക്കാട് ജില്ലയിലെ ഒറ്റപ്പാലത്താണ് വളർന്നത്.
അവലംബം
വർഗ്ഗം:പത്രാധിപർ വർഗ്ഗം:ഇംഗ്ലീഷ് പത്രപ്രവർത്തകർ
ഉപസ്ഥം
യോനിയുടെ പുറമേ കാണുന്ന ഭാഗം ഉപസ്ഥം (ഇംഗ്ലീഷിൽ വൾ‌വ-vulva) എന്നറിയപ്പെടുന്നു. യോനി നാളത്തിന്റെ പുറമേക്ക് തുറക്കുന്ന ഭാഗം, ബൃഹത് ഭഗോഷ്ടങ്ങൾ അഥവാ വൻ യോനീപുടങ്ങൾ (labia majora), ലഘു ഭഗോഷ്ടങ്ങൾ അഥവാ ചെറു യോനീപുടങ്ങൾ (labia minora), കൃസരി അല്ലെങ്കിൽ ഭഗശിശ്നിക (clitoris) എന്നിവ ഉപസ്ഥ ഭാഗത്തു കാണപ്പെടുന്ന ഭാഗങ്ങളാണ്. ഇതിനു മുകളിലായി മോൻ വാജിനിസ് കാണപ്പെടുന്നു. കൗമാരത്തിലെ ഹോർമോൺ പ്രവർത്തനങ്ങളുടെ ഭാഗമായി ഉപസ്ഥ ഭാഗത്ത് കൊഴുപ്പടിഞ്ഞു തടിക്കുകയും രോമ വളർച്ചയുമുണ്ടാകുന്നു. ജനനേന്ദ്രിയ ഭാഗത്തിന്റെ സംരക്ഷണമാണ് ഉപസ്ഥ ഭാഗത്തു കാണപ്പെടുന്ന ഗുഹ്യരോമത്തിന്റെ ധർമ്മം. ലോലമായ ഉപസ്ഥ ചർമത്തിലേക്ക് നേരിട്ടുള്ള ഘർഷണം കുറയ്ക്കുവാനും, രോഗാണുബാധകളെ തടയുവാനും, ഫിറമോണുകൾ ശേഖരിക്കുന്നതിനും, പൊടിയും മറ്റും യോനിയുടെ ഉള്ളിലേക്ക് കടക്കാതിരിക്കുന്നതിനും ഗുഹ്യരോമങ്ങൾ സഹായിക്കുന്നു.
ബോഫോഴ്സ് അഴിമതി
ഇന്ത്യൻ പ്രതിരോധസേനയിൽ ആയുധങ്ങൾ വാങ്ങുന്നതുമായി ബദ്ധപ്പെട്ട് ഉയർന്നുവന്ന അഴിമതിയാണ് ബോഫോഴ്സ് അഴിമതി. ഇന്ത്യൻ രാഷ്ട്രീയത്തിൽ വളരെക്കാലം ചർച്ചയാകുകയും കോൺഗ്രസ് (ഐ.)യേയും പ്രത്യേകിച്ച് രാജീവ് ഗാന്ധി കുടുംബത്തെ പ്രതിരോധത്തിലാക്കുകയും ചെയ്ത ഒന്നാണ് ബോഫോഴ്സ് അഴിമതി.
1980-ൽ ഇന്ദിരാ ഗാന്ധിയുടെ ഭരണകാലത്ത് ഇറ്റാലിയൻ ആയുധനിർമ്മാണ കമ്പനിയായ ബോഫോഴ്സിൽ നിന്ന് ഇന്ത്യൻ സേന ബോഫോഴ്സ് പീരങ്കി തോക്കുകൾ വാങ്ങിയതിൽ രാജീവ് ഗാന്ധിയും അദ്ദേഹത്തിന്റെ സുഹൃത്തായ വിൻ ഛദ്ദയും ഇറ്റാലിയൻ ബിസ്സിനസുകാരൻ ഒട്ടോവിയോ കൊത്രോച്ചിയും കമ്മീഷൻ വാങ്ങി എന്ന ആരോപണമാണ് ഈ വിവാദം. 40 കോടി രൂപയുടെ ഈ കുംഭകോണം പുറം ലോകമറിഞ്ഞത് ഇന്ത്യൻ എക്സ്പ്രസ്, ദി ഹിന്ദു എന്നീ പത്രങ്ങളുടെ അന്വേഷണാത്മക പത്രപ്രവർത്തനത്തിലൂടെയായിരുന്നു.
ബോഫേഴ്സ് ആരോപണത്തെ തുടർന്ന് വന്ന തെരഞ്ഞെടുപ്പിൽ രാജീവ് ഗാന്ധിക്ക് അധികാരം നഷ്ടപ്പെട്ടു.
അവലംബം
വർഗ്ഗം:അഴിമതികൾ വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ വർഗ്ഗം:ഇന്ത്യയിലെ പ്രതിരോധ അഴിമതികൾ
അംഗിരസ്സ്
ആഗ്നേയി(അഗ്നികന്യക)യുടെ ഗർഭത്തിൽനിന്നു ജനിച്ചവൻ എന്ന അർത്ഥത്തിലാണ് അംഗിരസ്സ് എന്ന പേരുണ്ടായത്. ശിവൻ യാഗം അനുഷ്ഠിച്ചുകൊണ്ടിരിക്കുമ്പോൾ സന്നിഹിതരായ അപ്സരസ്സുകളെക്കണ്ട് കാമാർത്തനായിത്തീർന്ന ബ്രഹ്മാവിനു രേതഃസ്ഖലനം ഉണ്ടായെന്നും ശിവൻ അതു യാഗാഗ്നിയിൽ നിക്ഷേപിച്ചുവെന്നും ഹോമകുണ്ഡത്തിലെ 'അംഗാര' (തീക്കനൽ) ത്തിൽനിന്ന് ഉദ്ഭവിച്ചവനാകയാൽ അംഗിരസ്സ് എന്ന പേരു സിദ്ധിച്ചുവെന്നും വേറൊരു കഥയും പ്രചാരത്തിലുണ്ട്.
ഇരുപത്തൊന്നു പ്രജാപതികളിലും സപ്തർഷികളിലും ഒരാൾ; പിതൃക്കളുടെയും ദേവൻമാരുടെയും പുരോഹിതൻ; യാഗാധീശനായും ചിലപ്പോൾ അഗ്നിപിതാവായും ശ്രുതികളിൽ പരാമൃഷ്ടൻ; അനേകം വേദസൂക്തങ്ങളുടെ കർത്താവ്; മേരുവിൽ ശിവപാർവതിമാരെ ശുശ്രൂഷിച്ച മഹർഷികളിൽ ഒരാൾ. ആഗ്നേയി(അഗ്നികന്യക)യുടെ ഗർഭത്തിൽനിന്നു ജനിച്ചവൻ എന്ന അർത്ഥത്തിലാണ് അംഗിരസ്സ് എന്ന പേരുണ്ടായത്. ശിവൻ യാഗം അനുഷ്ഠിച്ചുകൊണ്ടിരിക്കുമ്പോൾ സന്നിഹിതരായ അപ്സരസ്സുകളെക്കണ്ട് കാമാർത്തനായിത്തീർന്ന ബ്രഹ്മാവിനു രേതഃസ്ഖലനം ഉണ്ടായെന്നും ശിവൻ അതു യാഗാഗ്നിയിൽ നിക്ഷേപിച്ചുവെന്നും ഹോമകുണ്ഡത്തിലെ അംഗാര (തീക്കനൽ) ത്തിൽനിന്ന് ഉദ്ഭവിച്ചവനാകയാൽ അംഗിരസ്സ് എന്ന പേരു സിദ്ധിച്ചുവെന്നും വേറൊരു കഥയും പ്രചാരത്തിലുണ്ട്. അർജുനന്റെ ജനന സമയത്തും ഭീഷ്മരുടെ ശരശയനവേളയിലും ഇദ്ദേഹം സന്നിഹിതനായിരുന്നതായി മഹാഭാരതത്തിൽ പറയുന്നു. ദക്ഷപുത്രിമാരായ ശിവ, സ്മൃതി, ശ്രദ്ധ, സ്വധ എന്നിവർ ഇദ്ദേഹത്തിന്റെ ഭാര്യമാരാണ്. ശുഭ എന്നൊരു ഭാര്യയിലുണ്ടായ സന്താനങ്ങളത്രേ ബൃഹസ്പതി എന്ന പുത്രനും ഭാനുമതി, രാഗ, സിനീവാലി, അർച്ചിഷ്മതി, ഹവിഷ്മതി, മഹിഷ്മതി, മഹാമതി, കുഹു എന്ന എട്ടുപുത്രിമാരും. ഉതഥ്യൻ, മാർക്കണ്ഡേയൻ എന്നു രണ്ടു പുത്രൻമാർ കൂടി അംഗിരസ്സിനുണ്ടായിരുന്നതായി പുരാണങ്ങളിൽ കാണുന്നു. അപുത്രനായ രഥീതരൻ എന്ന ക്ഷത്രിയന്റെ ഭാര്യയിൽ ഇദ്ദേഹം ബ്രഹ്മതേജസ്സുളള പുത്രൻമാരെ ജനിപ്പിച്ചതായും കഥയുണ്ട്. അംഗിരസ്സും അഥർവനും പരസ്പരം ഗാഢബന്ധമുണ്ടായിരുന്ന രണ്ടു ഗോത്രങ്ങളുടെ തലവൻമാരാണ്. ഇവരുടെ പിൻഗാമികളെ പൊതുവിൽ അഥർവാംഗിരസൻമാർ എന്നു വിളിച്ചുവന്നു. ആംഗിരസൻമാരെ അഗ്നിയോടും യാഗകർമങ്ങളോടും ബന്ധപ്പെടുത്തിയുളള പരാമർശം വൈദികസാഹിത്യത്തിൽ പലേടത്തും കാണാം. അവർ വിദേഹരാജാക്കൻമാരുടെയും വൈശാലിരാജാക്കൻമാരുടെയും വംശപുരോഹിതൻമാരായിരുന്നിട്ടുണ്ട്. ഉതഥ്യൻ, മാർക്കണ്ഡേയൻ, ദീർഘതമസ്സ്, ഘോരൻ എന്നിവർ അംഗിരസ്സിന്റെ വംശത്തിലെ ചില സുഗൃഹീതനാമാക്കളാണ്. ബൃഹസ്പതിചക്രത്തിൽപ്പെട്ട അറുപതു വർഷങ്ങളിൽ ആറാമത്തേതിന് ആംഗിരസമെന്ന് പറയുന്നു.
അംഗിരസ്സ് എന്നപേരിൽ ഒരു സ്മൃതികാരനും ജ്യോതിഃശാസ്ത്രജ്ഞനും ഉണ്ട്. അംഗിരസ്സ് എന്നപദം ബൃഹസ്പതിയുടെയും അഗ്നിയുടെയും പര്യായവുമാണ്.
അം‌ഗിരസ്സ് മഹർഷിക്കു കല്പിച്ചു കൊടുത്തിരിക്കുന്ന ചില വിശേഷണങ്ങൾ ഇവയാണു:
അർജുനന്റെ ജനന സമയത്തും ഭീഷ്മരുടെ ശരശയനവേളയിലും ഇദ്ദേഹം സന്നിഹിതനായിരുന്നതായി മഹാഭാരതത്തിൽ പറയുന്നു. ദക്ഷപുത്രിമാരായ ശിവ, സ്മൃതി, ശ്രദ്ധ, സ്വധ എന്നിവർ ഇദ്ദേഹത്തിന്റെ ഭാര്യമാരാണ്. ശുഭ എന്നൊരു ഭാര്യയിലുണ്ടായ സന്താനങ്ങളത്രേ ബൃഹസ്പതി എന്ന പുത്രനും ഭാനുമതി, രാഗ, സിനീവാലി, അർച്ചിഷ്മതി, ഹവിഷ്മതി, മഹിഷ്മതി, മഹാമതി, കുഹു എന്ന എട്ടുപുത്രിമാരും. ഉതഥ്യൻ‍, മാർക്കണ്ഡേയൻ എന്നു രണ്ടു പുത്രൻമാർ കൂടി അംഗിരസ്സിനുണ്ടായിരുന്നതായി പുരാണങ്ങളിൽ കാണുന്നു. അപുത്രനായ രഥീതരൻ എന്ന ക്ഷത്രിയന്റെ ഭാര്യയിൽ ഇദ്ദേഹം ബ്രഹ്മതേജസ്സുളള പുത്രൻമാരെ ജനിപ്പിച്ചതായും കഥയുണ്ട്. അംഗിരസ്സും അഥർവനും പരസ്പരം ഗാഢബന്ധമുണ്ടായിരുന്ന രണ്ടു ഗോത്രങ്ങളുടെ തലവൻമാരാണ്. ഇവരുടെ പിൻഗാമികളെ പൊതുവിൽ 'അഥർവാംഗിരസൻമാർ' എന്നു വിളിച്ചുവന്നു. ആംഗിരസൻമാരെ അഗ്നിയോടും യാഗകർമങ്ങളോടും ബന്ധപ്പെടുത്തിയുളള പരാമർശം വൈദികസാഹിത്യത്തിൽ പലേടത്തും കാണാം. അവർ വിദേഹരാജാക്കൻമാരുടെയും വൈശാലി രാജാക്കൻമാരുടെയും വംശപുരോഹിതൻമാരായിരുന്നിട്ടുണ്ട്. ഉതഥ്യൻ, മാർക്കണ്ഡേയൻ, ദീർഘതമസ്സ്, ഘോരൻ എന്നിവർ അംഗിരസ്സിന്റെ വംശത്തിലെ ചില സുഗൃഹീതനാമാക്കളാണ്. ബൃഹസ്പതിചക്രത്തിൽപ്പെട്ട അറുപതു വർഷങ്ങളിൽ ആറാമത്തേതിന് ആംഗിരസമെന്ന് പറയുന്നു.
അംഗിരസ്സ് എന്നപേരിൽ ഒരു സ്മൃതികാരനും ജ്യോതിഃശാസ്ത്രജ്ഞനും ഉണ്ട്. അംഗിരസ്സ് എന്നപദം ബൃഹസ്പതിയുടെയും അഗ്നിയുടെയും പര്യായവുമാണ്.
അവലംബം
വർഗ്ഗം:സപ്തർഷികൾ വർഗ്ഗം:പ്രജാപതികൾ
വിജയലളിത
1960-70കളിൽ തെലുങ്ക് (విజయలలిత), തമിഴ്, മലയാളം, കന്നഡ, ഹിന്ദി തുടങ്ങിയ ഭാഷകളിലെ അഭിനേത്രിയായിരുന്നു വിജയലളിത. റാണി മേര നാം (1972ലെ ഹിന്ദി ചലച്ചിത്രം) (1972), ബസാഗർ (1972), സാക്ഷി (1967) എന്നീ ചിത്രങ്ങളിലെ ഇവരുടെ അഭിനയം ഏറെ പ്രശസ്തമാണ്. 1957-ൽ റിലീസ് ചെയ്ത പാണ്ഡുരംഗ മഹത്യം എന്ന തെലുങ്ക് ചിത്രത്തിൽ ബാലനടിയായിട്ടായിരുന്നു വിജയലളിതയുടെ സിനിമാജീവിതം തുടങ്ങിയത്. മുൻകാല തെലുങ്ക് സൂപ്പർ സ്റ്റാർ നടി വിജയശാന്തിയുടെ അമ്മായിയാണ് ഇവർ. വിവിധ ഭാഷകളിലായി 200ഓളം സിനിമകളിൽ വേഷമിട്ടിട്ടുണ്ട്. 47 സിനിമകൾ സംവിധാനം ചെയ്തു. അക്കാലത്ത് തെലുങ്ക് സിനിമയിൽ ഫീമെയിൽ ജെയിംസ് ബോണ്ട് എന്നറിയപ്പെട്ടിരുന്ന നടിയായിരുന്നു വിജയലളിത.
റെക്കോർഡ്
ഏറ്റവും കൂടുതൽ സിനിമകൾ സംവിധാനം ചെയ്ത വനിതക്കുള്ള 2002-ലെ ഗിന്നസ് റെക്കോർഡിന് വിജയലളിത അർഹയായിട്ടുണ്ട്.
ഡാനിയേലെ ക്യാംപ്ബെൽ
ഡാനിയേലെ ക്യാംപ്ബെൽ ഒരു അമേരിക്കൻ നടിയാണ്. സ്റ്റാർസ്ട്രക്കിലെ ജസീക്ക ഒൾസോൺ എന്ന് കഥാപാത്രത്തിലൂടെയാണ് അവർ രംഗത്ത് ശ്രദ്ധിക്കപ്പെട്ടത്.
ആദ്യകാലം
ഇല്ലിനോയിയിലെ ഹിൻസ്‌ഡെയ്‌ലിൽ സ്വദേശിയാണ് ക്യാമ്പ്‌ബെൽ. ജോർജാൻ, ജോൺ കാമ്പ്‌ബെൽ എന്നിവരാണ് അവളുടെ മാതാപിതാക്കൾ. അവർക്ക് ഒരു ഇളയ സഹോദരനുമുണ്ട്.
ഔദ്യോഗികജീവിതം
പ്രിസൺ ബ്രേക്ക് എന്ന പരമ്പരയുടെ അഞ്ച് എപ്പിസോഡുകളിൽ അതിഥി താരമായി പ്രത്യക്ഷപ്പെട്ടുകൊണ്ടായിരുന്നു ക്യാമ്പ്‌ബെല്ലിന്റെ അരങ്ങേറ്റം. ബിൽഡ്-എ-ബിയർ വർക്ക്‌ഷോപ്പിനായി  രാജ്യവ്യാപകമായി ഒരു പരസ്യത്തിൽ പ്രത്യക്ഷപ്പെട്ട അവർ 2008 ൽ പുറത്തിറങ്ങിയ ദി പോക്കർ ഹൗസ് എന്ന സിനിമയിൽ ഡാർല എന്ന കഥാപാത്രത്തെ അവതരിപ്പിച്ചു. 2010 ൽ, ഡിസ്നി ചാനൽ ടെലിവിഷൻ പരമ്പരയായ സെക്കെ ആന്റ് ലൂഥറിൽ ഡാനി എന്ന കഥാപാത്രമായി പ്രത്യക്ഷപ്പെടുകയും അതേ വർഷം ടെലിവിഷൻ സിനിമയായ സ്റ്റാർസ്ട്രക്കിൽ സ്റ്റെർലിംഗ് നൈറ്റിനൊപ്പം അഭിനയിച്ചു. സ്റ്റാർസ്ട്രക്ക് പുറത്തിറങ്ങിയശേഷം അവർ ഡിസ്നിയുമായി ഒരു വികസന കരാർ ഒപ്പിട്ടു. 2011 ഏപ്രിൽ 29 ന് പുറത്തിറങ്ങിയ പ്രോം എന്ന സിനിമയിൽ നിക്കോളാസ് ബ്രൌൺ, നോലൻ സോറ്റിലോ, എമി ടീഗാർഡൻ എന്നിവരോടൊപ്പം അഭിനയിച്ചു.
2013 ൽ ടെലിവിഷൻ പരമ്പരയായ ദ ഒറിജിനൽസിൽ പതിനാറുവയസ്സുള്ള ഡാവിന എന്ന ഓജസ്വിയായ മന്ത്രവാദിനിയായി അഭിനയിച്ചു. 2013 അവസാനത്തോടെ 2015 ലെ ചിത്രമായ 16 സൗത്ത് എന്ന സിനിമയുടെ നിർമ്മാതാക്കൾ ലൂക്ക് ബെൻവാർഡിനൊപ്പം ക്യാമ്പ്ബെൽ തങ്ങളുടെ ചിത്രത്തിൽ അഭിനയിക്കുമെന്ന് പ്രഖ്യാപിച്ചു. 2015 ഏപ്രിലിൽ, റേസ് ടു റിഡംപ്ഷൻ എന്ന സിനിമചിത്രീകരിക്കപ്പെടുകയും അതിൽ ഐഡൻ ഫ്ലവേഴ്സ്, ലൂക്ക് പെറി എന്നിവർക്കൊപ്പം ക്യാംപ്ബെൽ അഭിനയിക്കുകയും 2016 ൽ ഈ സിനിമ പുറത്തിറങ്ങുകയും ചെയ്തു. 2016 ലെ ടെലിവിഷൻ പരമ്പരയായ SINs ൽ എല്ലി റീഡായും 2017 ലെ ഫൈൻ ബ്രദേഴ്‌സ് നിർമ്മാണമായ എഫ് ദി പ്രോമിൽ മാഡി എന്ന കഥാപാത്രമായും അഭിനയിച്ചു. 2018 മാർച്ചിൽ ജെസ്സി മക്കാർട്ട്‌നിയുടെ "ബെറ്റർ വിത്ത് യു" എന്ന സംഗീത വീഡിയോയിൽ അവർ പ്രത്യക്ഷപ്പെട്ടിരുന്നു.
2018 ൽ ഫ്രീഫോം ടെലിവിഷൻ പരമ്പരയായ ഫേമസ് ഇൻ ലവിന്റെ രണ്ടാം സീസണിൽ ക്യാമ്പ്‌ബെല്ലിന് ആവർത്തിച്ചുള്ള കഥാപാത്രമുണ്ടായിരുന്നു. 2018 ജൂണിൽ സിബിഎസ് ഓൾ ആക്സസ് ടെലിവിഷൻ നാടക പരമ്പരയായ ടെൽ മി എ സ്റ്റോറിയിൽ പ്രധാന കഥാപാത്രമായി അഭിനയിച്ചു.
അവലംബം
വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1995-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
ദാദ്ര നഗർ ഹവേലി, ദമൻ ദീവ്
ദാദ്ര നഗർ ഹവേലിയും ദാമൻ ദിയുവും ഇന്ത്യയിലെ ഒരു കേന്ദ്രഭരണ പ്രദേശമാണ്. മുൻ പ്രദേശങ്ങളായ ദാദ്ര, നാഗർ ഹവേലി, ദാമൻ ദിയു എന്നിവയുടെ ലയനത്തിലൂടെയാണ് ഈ പ്രദേശം രൂപീകരിച്ചത്. നിർദ്ദിഷ്ട ലയനത്തിനുള്ള പദ്ധതികൾ 2019 ജൂലൈയിൽ ഇന്ത്യാ ഗവൺമെന്റ് പ്രഖ്യാപിച്ചു. ആവശ്യമായ നിയമനിർമ്മാണം 2019 ഡിസംബറിൽ ഇന്ത്യൻ പാർലമെന്റിൽ പാസാക്കുകയും, 2020 ജനുവരി 26 മുതൽ പ്രാബല്യത്തിൽ വരികയും ചെയ്തു.
ദാദ്ര, നാഗർ ഹവേലി, ദാമൻ, ദിയു ദ്വീപ് എന്നിങ്ങനെ നാല് വ്യത്യസ്ത ഭൂമിശാസ്ത്രപരമായ സ്ഥാപനങ്ങൾ ചേർന്നതാണ് ഈ പ്രദേശം. നാല് പ്രദേശങ്ങളും പോർച്ചുഗീസ് ഗോവയുടെയും ഡാമോണിന്റെയും ഭാഗമായിരുന്നു. മുൻ സംയുക്ത തലസ്ഥാനമായ പൻജിമിൽ, ഗോവയുടെ കൂട്ടിച്ചേർക്കലിനുശേഷം 20-ആം നൂറ്റാണ്ടിന്റെ മധ്യത്തിൽ അവ ഇന്ത്യൻ ഭരണത്തിൻ കീഴിലായി. 1987-ൽ കൊങ്കണി ഭാഷാ പ്രക്ഷോഭത്തിന് ശേഷം ഗോവയ്ക്ക് സംസ്ഥാന പദവി ലഭിക്കുന്നത് വരെ ഇവ സംയുക്തമായി ഗോവ, ദാമൻ, ദിയു എന്നീ പേരുകളിൽ ഭരണം നടത്തിയിരുന്നു.
നിലവിലെ തലസ്ഥാനം ദാമൻ ആണ്.
ചരിത്രം
1520 മുതൽ 1961 ഡിസംബർ 19 ന് ഇന്ത്യ കൂട്ടിച്ചേർക്കുന്നതുവരെ ദാമനും ദിയുവും പോർച്ചുഗീസ് കോളനികളായിരുന്നു. ദാദ്രയും നാഗർ ഹവേലിയും 1961 ഓഗസ്റ്റ് 11-ന് ഇന്ത്യൻ സൈന്യം ആക്രമിച്ചു. കാർണേഷൻ വിപ്ലവത്തെത്തുടർന്ന് 1974-ൽ പ്രദേശങ്ങളുടെ മേലുള്ള ഇന്ത്യയുടെ പരമാധികാരം ഔദ്യോഗികമായി അംഗീകരിക്കാൻ പോർച്ചുഗൽ നിർബന്ധിതരായി.
സേവനങ്ങളുടെ തനിപ്പകർപ്പ് കുറയ്ക്കുന്നതിനും ഭരണച്ചെലവ് കുറയ്ക്കുന്നതിനുമായി 2019 ജൂലൈയിൽ ഇന്ത്യാ ഗവൺമെന്റ് രണ്ട് പ്രദേശങ്ങളെയും ലയിപ്പിച്ച് ഒരൊറ്റ കേന്ദ്രഭരണ പ്രദേശമാക്കി മാറ്റാൻ നിർദ്ദേശിച്ചു. ഇതിനുള്ള നിയമനിർമ്മാണം, ദാദ്ര ആൻഡ് നഗർ ഹവേലി, ദാമൻ ദിയു (കേന്ദ്രഭരണ പ്രദേശങ്ങളുടെ ലയനം) ബിൽ-2019, 2019 നവംബർ 26 ന് ഇന്ത്യൻ പാർലമെന്റിൽ അവതരിപ്പിക്കുകയും, 2019 ഡിസംബർ 9 ന് ഇന്ത്യൻ രാഷ്ട്രപതി അംഗീകരിക്കുകയും ചെയ്തു. രണ്ട് കേന്ദ്ര ഭരണ പ്രദേശങ്ങളും മുമ്പ് ഒരു പൊതു ഭരണാധികാരിയും സർക്കാർ ഉദ്യോഗസ്ഥരും പങ്കിട്ടിരുന്നു. പുതിയ സംയോജിത കേന്ദ്രഭരണ പ്രദേശത്തിന്റെ തലസ്ഥാനമായി ദാമൻ പട്ടണം തിരഞ്ഞെടുക്കപ്പെട്ടു. നിയമം പ്രാബല്യത്തിൽ വരുന്നതിനുള്ള നിയുക്ത ദിവസം 2020 ജനുവരി 26 ആയി ഇന്ത്യാ ഗവൺമെന്റ് അറിയിച്ചു.
ഭൂമിശാസ്ത്രം
ദാദ്ര നഗർ ഹവേലി, ദാമൻ ദിയു എന്നിവ പടിഞ്ഞാറൻ ഇന്ത്യയിൽ സ്ഥിതി ചെയ്യുന്ന നാല് വ്യത്യസ്ത പ്രദേശങ്ങൾ ചേർന്നതാണ്. ഗുജറാത്തിലെ ഒരു ചെറിയ എൻക്ലേവാണ് ' ദാദ്ര' . ഗുജറാത്തിനും മഹാരാഷ്ട്രയ്ക്കും ഇടയിൽ സ്ഥിതി ചെയ്യുന്ന സി ആകൃതിയിലുള്ള ഒരു എൻക്ലേവാണ് ' നാഗർ ഹവേലി' . അതിൽ മഗ്‌വൽ ഗ്രാമത്തിന് ചുറ്റും ഗുജറാത്തിന്റെ ഒരു കൗണ്ടർ എൻക്ലേവ് അടങ്ങിയിരിക്കുന്നു. ഗുജറാത്ത് തീരത്തുള്ള ഒരു എൻക്ലേവാണ് ' ദാമൻ' . ഗുജറാത്ത് തീരത്തുള്ള ' ദിയു' ദ്വീപാണ്.
ഭരണകൂടം
ഇന്ത്യൻ ഭരണഘടനയുടെ ആർട്ടിക്കിൾ 240 (2) പ്രകാരം ദാദ്ര ആൻഡ് നഗർ ഹവേലിയും ദാമൻ ദിയുവും ഇന്ത്യയുടെ ഒരു കേന്ദ്രഭരണ പ്രദേശമായി ഭരിക്കുന്നു. ഇന്ത്യയുടെ കേന്ദ്ര ഗവൺമെന്റിന് വേണ്ടി പ്രദേശം ഭരിക്കാൻ ഇന്ത്യൻ രാഷ്ട്രപതി ഒരു ഭരണാധികാരിയെ നിയമിക്കുന്നു. അഡ്മിനിസ്ട്രേറ്ററുടെ ചുമതലകളിൽ സഹായിക്കാൻ കേന്ദ്ര സർക്കാർ ഉപദേശകരെ നിയമിച്ചേക്കാം.
ജില്ലകൾ
മൂന്ന് ജില്ലകൾ ചേർന്നതാണ് ഈ കേന്ദ്രഭരണ പ്രദേശം:
നിയമപാലനം
പ്രദേശത്തിനുള്ളിലെ നിയമപാലനം ദാദ്ര ആൻഡ് നഗർ ഹവേലി, ദാമൻ ദിയു പോലീസിന്റെ ചുമതലയാണ്. ഈ പ്രദേശം ബോംബെ ഹൈക്കോടതിയുടെ അധികാരപരിധിയിലാണ്.
ലോക്സഭ മണ്ഡലങ്ങൾ
ദാദ്രയും നഗർ ഹവേലിയും ദാമനും ദിയുവും രണ്ട് അംഗങ്ങളെ (എംപിമാരെ) ഇന്ത്യൻ പാർലമെന്റിന്റെ ലോക്‌സഭയിലേക്ക് അയയ്ക്കുന്നു. പ്രദേശത്തെ ദാമൻ ദിയു, ദാദ്ര നാഗർ ഹവേലി എന്നീ മണ്ഡലങ്ങളായി തിരിച്ചിരിക്കുന്നു.
റഫറൻസുകൾ
വർഗ്ഗം:ഇന്ത്യയിലെ സംസ്ഥാനങ്ങളും കേന്ദ്രഭരണപ്രദേശങ്ങളും
മറീൻസ്
മറീനുകൽ അല്ലങ്കിൽ നാവിക കാലാൾപ്പട അറിയപ്പെടുന്ന കാലാൾപ്പട കടലിലും കരയിലും വായുവിലുമുള്ള നാവിക-സൈനിക പ്രവർത്തനങ്ങൾക്ക് പിന്തുണ നൽകുന്നതിലും സ്വന്തം പ്രവർത്തനങ്ങൾ നടപ്പിലാക്കുന്നതിലും പ്രത്യേകമായി പ്രവർത്തിക്കുന്ന ഒരു വിഭാഗം സൈനികരാണ്. മിക്ക രാജ്യങ്ങളിലും, മറീനുകൾ ആ സംസ്ഥാനത്തിന്റെ നാവികസേനയുടെ അവിഭാജ്യ ഘടകമാണ്.
നോർവീജിയൻ യൂണിവേഴ്സിറ്റി ഓഫ് ലൈഫ് സയൻസസ്
ചരിത്രം
1859-ൽ നോർവീജിയൻ അഗ്രികൾച്ചറൽ പോസ്റ്റ്ഗ്രാജുവേറ്റ് കോളജിൽ സ്ഥാപിതമായ ഈ സർവകലാശാല, 1897 ൽ സർവ്വകലാശാലാ തലത്തിലുള്ള യൂണിവേഴ്സിറ്റി കോളജായി മാറുകയും ((vitenskapelig høgskole) 2005-ൽ സർവ്വകലാശാലാപദവി നേടുകയും ചെയ്തു. 2005 നു മുമ്പ് ഇത് നോർവീജിയൻ കോളേജ് ഓഫ് അഗ്രികൾച്ചർ (Norges landbrukshøgskole, NLH) എന്നാണ് അറിയപ്പെട്ടിരുന്നത്. ഏതാനും വർഷങ്ങൾക്കു ശേഷം, 2014-ൽ ഈ സർവ്വകലാശാല ഓസ്ലോയിലെ നോർവീജിയൻ സ്കൂൾ ഓഫ്  വെറ്ററിനറി സയൻസിൽ (NVH)  ലയിപ്പിക്കപ്പെടുകയും ഇന്ന് നോർവീജിയൻ യൂണിവേഴ്സിറ്റി ഓഫ് ലൈഫ് സയൻസസ് എന്നറിയുപ്പെടുകയും ചെയ്യുന്നു.1859 മുതലുള്ള ഒരു ചരിത്രമുള്ള ഈ സർവ്വകലാശാല ഓസ്ലോ സർവ്വകലാശാലയ്ക്കുശേഷം നോർവെയിലെ ഉന്നത വിദ്യാഭ്യാസത്തിനായുള്ള രണ്ടാമത്തെ ഏറ്റവും പഴയ സ്ഥാപനമാണ്. നോർവേയിൽ വെറ്ററിനറി വിദ്യാഭ്യാസം നൽകുന്ന ഒരേയൊരു വിദ്യാഭ്യാസ സ്ഥാപനവും ഇതുതന്നെയാണ്.
തലപ്പാളി
തെയ്യക്കാർ ഭക്തിപൂർവം കൈകാര്യം ചെയ്യുന്ന ഒരു പ്രധാന അണിയലമാണ് തലപ്പാളി. ഇതിൽ 21വെള്ളികരുക്കള് ഉണ്ടാകും. ഇത് അവർ ആരാധിക്കുന്ന 21ഗുരുക്കൻമാരാണ്. പഴയകാലത്ത് ഇത് കവടിക്കരുക്കൾ തുന്നിച്ചേർത്താണ് തലപ്പാളി നിർമ്മിച്ചിരുന്നത്. നൂറ്റിമുപ്പത് വർഷങ്ങൾക്ക് ശേഷമാണ് ഇന്നുകാണുന്നതരം വെള്ളോട്ടു തലപ്പാളി ഉണ്ടായത്
ഹൈപ്പർമെസിസ് ഗ്രാവിഡാരം
ഹൈപ്പർമെസിസ് ഗ്രാവിഡാറത്തിന്റെ കൃത്യമായ കാരണങ്ങൾ അജ്ഞാതമാണ്. ആദ്യ ഗർഭധാരണം, ഒന്നിലധികം ഗർഭധാരണം, പൊണ്ണത്തടി, എച്ച്ജിയുടെ മുൻ അല്ലെങ്കിൽ കുടുംബ ചരിത്രം, ട്രോഫോബ്ലാസ്റ്റിക് ഡിസോർഡർ, ഭക്ഷണ ക്രമക്കേടുകളുടെ ചരിത്രം എന്നിവ അപകട ഘടകങ്ങളിൽ ഉൾപ്പെടുന്നു. നിരീക്ഷിച്ച ലക്ഷണങ്ങളെയും അടയാളങ്ങളെയും അടിസ്ഥാനമാക്കിയാണ് സാധാരണയായി രോഗനിർണയം നടത്തുന്നത്. പ്രതിദിനം 5% അല്ലെങ്കിൽ മൂന്ന് കിലോഗ്രാം ഭാരക്കുറവ് സംഭവിക്കുകയും മൂത്രത്തിൽ കീറ്റോണുകൾ ഉണ്ടാകുകയും ചെയ്യുന്ന മൂന്ന് എപ്പിസോഡുകളിൽ കൂടുതൽ ഛർദ്ദിയായി എച്ച്ജി സാങ്കേതികമായി നിർവചിക്കപ്പെട്ടിട്ടുണ്ട്. മൂത്രനാളിയിലെ അണുബാധയും അമിതമായി ആക്റ്റീവ് ആയ തൈറോയ്ഡ് ഗ്രന്ഥിയും ഉൾപ്പെടെ രോഗലക്ഷണങ്ങളുടെ മറ്റ് സാധ്യതയുള്ള കാരണങ്ങൾ ഒഴിവാക്കണം.
2,000 ബിസിയിൽ തന്നെ ഗർഭാവസ്ഥയിൽ ഛർദ്ദി വിവരിച്ചിട്ടുണ്ടെങ്കിലും, എച്ച്ജിയുടെ ആദ്യത്തെ വ്യക്തമായ മെഡിക്കൽ വിവരണം 1852-ൽ പോൾ അന്റോയിൻ ഡുബോയിസ് ആയിരുന്നു നല്കിയത്. എച്ച്ജി 0.3-2.0% ഗർഭിണികളെ ബാധിക്കുമെന്ന് കണക്കാക്കപ്പെടുന്നു, എന്നിരുന്നാലും ചില സ്രോതസ്സുകൾ പറയുന്നത് ഈ കണക്ക് 3% വരെയാകാം എന്നാണ്. ഗർഭാവസ്ഥയിലെ മരണത്തിന്റെ ഒരു സാധാരണ കാരണമായി മുമ്പ് അറിയപ്പെട്ടിരുന്നെങ്കിലും, ശരിയായ ചികിത്സയിലൂടെ മരണം ഇപ്പോൾ വളരെ അപൂർവമാണ്. രോഗം ബാധിച്ചവർക്ക് ഗർഭം അലസാനുള്ള സാധ്യത കുറവാണ്, പക്ഷേ അകാല ജനനത്തിനുള്ള സാധ്യത കൂടുതലാണ്. ചില ഗർഭിണികൾ എച്ച്ജി ലക്ഷണങ്ങൾ കാരണം ഗർഭഛിദ്രം നടത്താൻ തീരുമാനിക്കുന്നുണ്ട്.
അടയാളങ്ങളും ലക്ഷണങ്ങളും
ഛർദ്ദി കഠിനമാകുമ്പോൾ, അത് ഇനിപ്പറയുന്നവയ്ക്ക് കാരണമാകാം:
വിശപ്പ്, ക്ഷീണം, പ്രസവത്തിനു മുമ്പുള്ള വിറ്റാമിനുകൾ (പ്രത്യേകിച്ച് ഇരുമ്പ് അടങ്ങിയവ), ഭക്ഷണക്രമം എന്നിവയാൽ ലക്ഷണങ്ങൾ വഷളാക്കാം. എച്ച്ജി ഉള്ള പല സ്ത്രീകളും അവരുടെ പരിസ്ഥിതിയിലെ ദുർഗന്ധത്തോട് അങ്ങേയറ്റം സെൻസിറ്റീവ് ആണ്; ചില മണം രോഗലക്ഷണങ്ങൾ വർദ്ധിപ്പിക്കും. സിയലോറിയ ഗ്രാവിഡാരം എന്നും അറിയപ്പെടുന്ന അമിതമായ ഉമിനീർ, ചില സ്ത്രീകൾ അനുഭവിക്കുന്ന മറ്റൊരു ലക്ഷണമാണ്.
ഗർഭാവസ്ഥയുടെ ആദ്യ ത്രിമാസത്തിൽ ഹൈപ്പർമെസിസ് ഗ്രാവിഡാരം ഉണ്ടാകാറുണ്ട് ഇത് മോർണിംഗ് സിക്ക്നസിനെക്കാൾ വളരെക്കാലം നീണ്ടുനിൽക്കും. മിക്ക സ്ത്രീകൾക്കും അവരുടെ രണ്ടാം ത്രിമാസത്തിന്റെ തുടക്കത്തിൽ മോർണിംഗ് സിക്ക്നസിൽ നിന്ന് പൂർണ്ണമായ ആശ്വാസം അനുഭവപ്പെടുമെങ്കിലും, എച്ച്ജി ഉള്ള ചില ആളുകൾക്ക് അവരുടെ കുഞ്ഞിന് ജന്മം നൽകുന്നതുവരെയും ചിലപ്പോൾ പ്രസവത്തിനു ശേഷവും ഗുരുതരമായ ലക്ഷണങ്ങൾ അനുഭവപ്പെടും.
ഒരു ചെറിയ ശതമാനം അപൂർവ്വമായി ഛർദ്ദിക്കുന്നു, എന്നാൽ ഓക്കാനം ഇപ്പോഴും (എല്ലാം ഇല്ലെങ്കിൽ) ഛർദ്ദിയോടൊപ്പമുള്ള ഹൈപ്പർറെമിസിസ് ഉണ്ടാക്കുന്ന അതേ പ്രശ്നങ്ങൾക്ക് കാരണമാകുന്നു.
കാരണങ്ങൾ
എച്ച്ജിയുടെ കാരണത്തെക്കുറിച്ച് നിരവധി സിദ്ധാന്തങ്ങളുണ്ട്, എന്നിരുന്നാലും കാരണം വിവാദമായി തുടരുന്നു. സ്ത്രീകൾക്കിടയിൽ വ്യത്യാസപ്പെടാവുന്നതും ജനിതകശാസ്ത്രം ഉൾപ്പെടുന്നതുമായ ഘടകങ്ങളുടെ സംയോജനമാണ് എച്ച്ജിക്ക് കാരണമെന്ന് കരുതുന്നു. എച്ച്‌ജി ഉള്ള കുടുംബാംഗങ്ങളുള്ള സ്ത്രീകൾക്ക് രോഗം വരാനുള്ള സാധ്യത കൂടുതലാണ്.
ഗർഭാവസ്ഥയിലെ ഹോർമോൺ വ്യതിയാനങ്ങളോടുള്ള പ്രതികൂല പ്രതികരണമാണ് ഒരു ഘടകം, പ്രത്യേകിച്ച്, ബീറ്റാ ഹ്യൂമൻ കോറിയോണിക് ഗോണഡോട്രോപിൻ (β-hCG) ഉയർന്ന അളവ്. ആദ്യ ത്രിമാസത്തിൽ (പലപ്പോഴും ഏകദേശം 8-12 ആഴ്ചകൾക്കുള്ളിൽ) ഹൈപ്പർമെസിസ് ഗ്രാവിഡറം കൂടുതലായി കാണപ്പെടുന്നത് എന്തുകൊണ്ടാണെന്നും ഈ സിദ്ധാന്തം വിശദീകരിക്കും, കാരണം ആ സമയത്ത് β-hCG അളവ് ഉയർന്നതും പിന്നീട് കുറയുന്നതുമാണ്. എച്ച്ജി യുടെ മറ്റൊരു കാരണമായി പറയുന്നത് അമ്മയുടെ ഈസ്ട്രജന്റെ അളവ് വർദ്ധിക്കുന്നത് (കുടലിന്റെ ചലനശേഷി കുറയുകയും ഓക്കാനം/ഛർദ്ദിയിലേക്ക് നയിക്കുകയും ചെയ്യുന്നു) ആണ്.
അടുത്തിടെ, എച്ച്ജി യുടെ മറ്റൊരു കാരണം കണ്ടെത്തി: "തെളിവുകൾ സൂചിപ്പിക്കുന്നത് GDF15 എന്ന ഹോർമോണിന്റെ അസാധാരണ അളവ് എച്ച്ജി യുമായി ബന്ധപ്പെട്ടിരിക്കുന്നു എന്നാണ്. രണ്ടാമത്തെ റിസ്ക് വേരിയന്റായ rs1054221 സാധൂകരണം, എച്ച്ജി യുടെ എറ്റിയോളജിയിൽ GDF15 ന്റെ പങ്കിന് കൂടുതൽ പിന്തുണ നൽകുന്നു. കൂടാതെ, എൻ‌വി‌പിയുടെ തീവ്രതയിലേക്ക് സംഭാവന നൽകുന്നതിൽ മാതൃ ജീനുകൾ പിതൃ ഡിഎൻഎയേക്കാൾ കൂടുതൽ പ്രധാന പങ്ക് വഹിക്കുന്നതായി തോന്നുന്നു."
പാത്തോഫിസിയോളജി
ലഘുചിത്രം|275x275ബിന്ദു| മോർണിംഗ് സിക്ക്നസ് എച്ച്ജി യുടെ പാത്തോഫിസിയോളജി കൃത്യമായി മനസ്സിലാക്കിയിട്ടില്ലെങ്കിലും, ഏറ്റവും സാധാരണയായി അംഗീകരിക്കപ്പെട്ട സിദ്ധാന്തം സൂചിപ്പിക്കുന്നത് β-hCG യുടെ അളവ് ഇതുമായി ബന്ധപ്പെട്ടിരിക്കുന്നു എന്നാണ്. വിശപ്പിനെ തടയുന്ന ഹോർമോണായ ലെപ്റ്റിനും ഒരു പങ്കുവഹിച്ചേക്കാം.
രോഗനിർണയം
അമ്മയിലോ കുഞ്ഞിലോ വെർണിക്സ് എൻസെഫലോപ്പതി, കോഗുലോപ്പതി, പെരിഫറൽ ന്യൂറോപ്പതി തുടങ്ങിയ ഗുരുതരമായ പ്രശ്‌നങ്ങളുമായി എച്ച്ജി ബന്ധപ്പെട്ടിരിക്കാം.
ഹൈപ്പർമെസിസ് ഗ്രാവിഡാരം അനുഭവിക്കുന്ന സ്ത്രീകൾക്ക് പലപ്പോഴും നിർജ്ജലീകരണം സംഭവിക്കുകയും ഭക്ഷണം കഴിക്കാൻ ശ്രമിച്ചിട്ടും ശരീരഭാരം കുറയുകയും ചെയ്യുന്നു. ഹൈപ്പർമെസിസ് ഗ്രാവിഡറത്തിൽ ഓക്കാനം, ഛർദ്ദി എന്നിവ സാധാരണയായി ഗർഭത്തിൻറെ 20-ാം ആഴ്ചയ്ക്ക് മുമ്പാണ് കാണുക.
പരിശോധനകൾ
രക്തത്തിലെ ബ്ലഡ് യൂറിയ നൈട്രജൻ (BUN), ഇലക്‌ട്രോലൈറ്റുകൾ, ലിവർ ഫംഗ്‌ഷൻ ടെസ്റ്റുകൾ, മൂത്രപരിശോധന, തൈറോയ്ഡ് ഫംഗ്‌ഷൻ ടെസ്റ്റുകൾ എന്നിവ സാധാരണ പരിശോധനകളിൽ ഉൾപ്പെടുന്നു. ഹെമറ്റോളജിക്കൽ പരിശോധനയിൽ ഹെമറ്റോക്രിറ്റ് അളവ് ഉൾപ്പെടുന്നു, ഇത് സാധാരണയായി എച്ച്ജിയിൽ വർദ്ധിക്കുന്നു. ഗർഭാവസ്ഥയുടെ അവസ്ഥ അറിയാനും മോളാർ അല്ലെങ്കിൽ ഭാഗിക മോളാർ ഗർഭധാരണം ഒഴിവാക്കാനും ഒരു അൾട്രാസൗണ്ട് സ്കാൻ ആവശ്യമായി വന്നേക്കാം.
മാനേജ്മെന്റ്
ഡ്രൈ ബ്ലാൻഡ് ഫുഡ്, ഓറൽ റീഹൈഡ്രേഷൻ എന്നിവയാണ് ആദ്യഘട്ട ചികിത്സകൾ. കടുത്ത നിർജ്ജലീകരണത്തിനും മറ്റ് സങ്കീർണതകൾക്കും സാധ്യതയുള്ളതിനാൽ, യാഥാസ്ഥിതിക ഭക്ഷണരീതികൾ പരാജയപ്പെടുകയാണെങ്കിൽ, ആന്റിമെറ്റിക് മരുന്നുകളുടെ ഉപയോഗം, ഇൻട്രാവണസ് റീഹൈഡ്രേഷൻ എന്നിവ പോലുള്ള കൂടുതൽ വിപുലമായ ചികിത്സ ആവശ്യമായി വന്നേക്കാം. വായിലൂടെയുള്ള പോഷകാഹാരം അപര്യാപ്തമാണെങ്കിൽ, ഇൻട്രാവീനസ് പോഷകാഹാര പിന്തുണ ആവശ്യമായി വന്നേക്കാം. ആശുപത്രിയിൽ പ്രവേശനം ആവശ്യമുള്ള സ്ത്രീകൾക്ക്, രക്തം കട്ടപിടിക്കുന്നത് തടയാൻ ത്രോംബോബോളിക് സ്റ്റോക്കിംഗ്സ് അല്ലെങ്കിൽ ലോ മോളിക്കുളർ വെയിറ്റ് ഹെപ്പാരിൻ ഉപയോഗിക്കാം.
ഇൻട്രാവീനസ് ദ്രാവകങ്ങൾ
നിരന്തരമായ ഛർദ്ദി ഒരു കുറവിലേക്ക് നയിക്കുന്നതിനാൽ ഇൻട്രാവീനസ് (IV) ഹൈഡറേഷൻ പലപ്പോഴും ഇലക്ട്രോലൈറ്റുകളുടെ സപ്ലിമെന്റേഷൻ ഉൾപ്പെടുന്നു. അതുപോലെ, നഷ്ടപ്പെട്ട തയാമിൻ (വിറ്റാമിൻ ബി 1) സപ്ലിമെന്റേഷൻ വെർണിക്സ് എൻസെഫലോപ്പതിയുടെ അപകടസാധ്യത കുറയ്ക്കുന്നതിന് പരിഗണിക്കേണ്ടതുണ്ട്. എ, ബി വിറ്റാമിനുകൾ രണ്ടാഴ്ചയ്ക്കുള്ളിൽ കുറയുന്നു, അതിനാൽ വിപുലമായ പോഷകാഹാരക്കുറവ് മൂല്യനിർണ്ണയത്തിന്റെയും അനുബന്ധത്തിന്റെയും ആവശ്യകതയെ സൂചിപ്പിക്കുന്നു. കൂടാതെ, ഇലക്ട്രോലൈറ്റിന്റെ അളവ് നിരീക്ഷിക്കുകയും അനുബന്ധമായി നൽകുകയും വേണം; സോഡിയം, പൊട്ടാസ്യം എന്നിവയാണ് പ്രത്യേക ശ്രദ്ധ കൊടുക്കേണ്ടത്.
IV റീഹൈഡ്രേഷൻ പൂർത്തിയാക്കിയ ശേഷം, രോഗികൾ സാധാരണ ചെറിയ ദ്രാവകമോ ലഘുഭക്ഷണമോ കഴിക്കാന് തുടങ്ങുന്നു. റീഹൈഡ്രേഷനുശേഷം, സാധാരണ ഭക്ഷണം കഴിക്കാൻ അനുവദിക്കുന്നതിന് ചികിത്സ ശ്രദ്ധ കേന്ദ്രീകരിക്കുന്നു. എന്നിരുന്നാലും, ജലാംശത്തിന്റെയും നിർജ്ജലീകരണത്തിന്റെയും ചക്രങ്ങൾ സംഭവിക്കാം, എന്നതിനാൽ തുടർച്ചയായ പരിചരണം ആവശ്യമാണ്. ജലാംശത്തിനും പോഷകാഹാരത്തിനുമായി പെരിഫറൽ ഇൻസേർട്ടഡ് സെൻട്രൽ കത്തീറ്റർ (PICC) ലൈനിന്റെ രൂപത്തിൽ ഹോം കെയർ ലഭ്യമാണ്. ദീർഘകാല അല്ലെങ്കിൽ ആവർത്തിച്ചുള്ള ആശുപത്രിവാസവുമായി താരതമ്യപ്പെടുത്തുമ്പോൾ ഹോം ചികിത്സയ്ക്ക് പലപ്പോഴും ചെലവ് കുറവാണ്, കൂടാതെ ആശുപത്രി വഴിയുള്ള അണുബാധയ്ക്കുള്ള സാധ്യത കുറയ്ക്കുകയും ചെയ്യുന്നു.
മരുന്നുകൾ
പിറിഡോക്‌സിൻ/ഡോക്‌സിലാമൈൻ, ആന്റിഹിസ്റ്റാമൈനുകൾ (ഡിഫെൻഹൈഡ്രാമൈൻ പോലുള്ളവ), ഫിനോത്തിയാസൈനുകൾ (പ്രോമെതസൈൻ പോലുള്ളവ) എന്നിവയുൾപ്പെടെ നിരവധി ആന്റി-എമെറ്റിക്‌സ് മരുന്നുകൾ ഗർഭാവസ്ഥയിൽ ഫലപ്രദവും സുരക്ഷിതവുമാണ്. ഫലപ്രാപ്തിയെ സംബന്ധിച്ചിടത്തോളം, ഓക്കാനം അല്ലെങ്കിൽ ഛർദ്ദി ഒഴിവാക്കുന്നതിന് ഒന്ന് മറ്റൊന്നിനെക്കാൾ മികച്ചതാണോ എന്ന് അറിയില്ല. പ്രസിദ്ധീകരിച്ച ക്ലിനിക്കൽ പരീക്ഷണങ്ങളിൽ നിന്നുള്ള പരിമിതമായ തെളിവുകൾ ഹൈപ്പർമെസിസ് ഗ്രാവിഡറം ചികിത്സിക്കാൻ മരുന്നുകളുടെ ഉപയോഗം നിർദ്ദേശിക്കുന്നു.
ഗർഭാവസ്ഥയുമായി ബന്ധപ്പെട്ട ഹൈപ്പർമെസിസ് ചികിത്സിക്കാൻ ഔഷധ കഞ്ചാവ് ഉപയോഗിക്കുന്നു.
പോഷകാഹാര പിന്തുണ
IV റീഹൈഡ്രേഷനോടും മരുന്നുകളോടും പ്രതികരിക്കാത്ത സ്ത്രീകൾക്ക് പോഷകാഹാര പിന്തുണ ആവശ്യമായി വന്നേക്കാം. രോഗികൾക്ക് പാരന്റൽ പോഷകാഹാരം (പിഐസിസി ലൈൻ വഴിയുള്ള ഇൻട്രാവണസ് ഫീഡിംഗ്) അല്ലെങ്കിൽ എന്ററൽ പോഷകാഹാരം (നാസോഗാസ്ട്രിക് ട്യൂബ് അല്ലെങ്കിൽ നാസോജെജുനൽ ട്യൂബ് വഴി) ലഭിച്ചേക്കാം. ഫലം മെച്ചപ്പെടുത്തുന്നതിന് വിറ്റാമിൻ ബി6 ഉപയോഗിക്കുന്നതിനെ പിന്തുണയ്ക്കുന്നതിന് പരീക്ഷണങ്ങളിൽ നിന്ന് പരിമിതമായ തെളിവുകൾ മാത്രമേ ഉള്ളൂ. വോളിയം ആവശ്യകതകൾ നിലനിർത്താനും ശരീരഭാരം വർദ്ധിപ്പിക്കാനും സഹായിക്കുന്നതിന് ചില സന്ദർഭങ്ങളിൽ പോഷകാഹാരത്തിന്റെ അമിത വിതരണം ( ഹൈപ്പർഅലിമെന്റേഷൻ ) ആവശ്യമായി വന്നേക്കാം. വൈറ്റമിൻ ബി 1 (വെർണിക്കിന്റെ എൻസെഫലോപ്പതി തടയാൻ), ഫോളിക് ആസിഡ് എന്നിവയും ഒരു ഡോക്ടർ നിർദ്ദേശിച്ചേക്കാം.
ഗര്ഭിണിയായ സ്ത്രീ
എച്ച്ജി ചികിത്സിച്ചില്ലെങ്കിൽ, അനീമിയ, ഹൈപ്പോനാട്രീമിയ, വെർണിക്സ് എൻസെഫലോപ്പതി, കിഡ്നി പരാജയം, സെൻട്രൽ പോണ്ടൈൻ മൈലിനോലിസിസ്, കോഗുലോപ്പതി, അട്രോഫി, മല്ലോറി -വെയ്‌സ്, ഹൈപ്പോഗ്ലൈസീമിയ, മഞ്ഞപ്പിത്തം, ഡീകണ്ടീഷനിംഗ്, ഡീപ്പ് വീനസ് ത്രോംബോസിസ്, പൾമണറി എംബോളിസം, സ്പ്ലെനിക് അവൾഷൻ, അല്ലെങ്കിൽ സെറിബ്രൽ ധമനികളുടെ വാസോസ്പാസം എന്നിവ സംഭവിക്കാം. എച്ച്ജിയുടെ സാധാരണ ദ്വിതീയ സങ്കീർണതകളാണ് വിഷാദരോഗവും പോസ്റ്റ് ട്രോമാറ്റിക് സ്ട്രെസ് ഡിസോർഡറും, ഇതിന് വൈകാരിക പിന്തുണ ഗുണം ചെയ്യും.
ശിശു
ഗര്ഭപിണ്ഡത്തിൽ എച്ച്ജി യുടെ ഫലങ്ങൾ പ്രധാനമായും അമ്മയിൽ എച്ച്ജി മൂലമുണ്ടാകുന്ന ഇലക്ട്രോലൈറ്റ് അസന്തുലിതാവസ്ഥ കാരണമാണ് സംഭവിക്കുന്നത്. എച്ച്‌ജി ഇല്ലാത്ത അമ്മമാർക്ക് ജനിച്ച കുഞ്ഞുങ്ങളെ അപേക്ഷിച്ച് എച്ച്‌ജി ഉള്ള അമ്മമാർക്ക് ജനിച്ച ശിശുക്കളിലെ നവജാതശിശു മരണനിരക്കിൽ കാര്യമായ വ്യത്യാസമില്ല. ചികിത്സിക്കാത്ത എച്ച്‌ജി ഉള്ള അമ്മമാർക്ക് ജനിച്ച കുട്ടികൾക്ക് ന്യൂറോ ബിഹേവിയറൽ രോഗനിർണയത്തിൽ നാലിരട്ടി വർദ്ധനവ് ഉണ്ട്.
എപ്പിഡെമിയോളജി
50% ഗർഭിണികളെയും ബാധിക്കുന്ന ഒരു സാധാരണ അവസ്ഥയാണ് ഛർദ്ദി, മറ്റൊരു 25% പേർക്ക് ഓക്കാനം വരാം. എന്നിരുന്നാലും, എച്ച്ജി യുടെ സംഭവങ്ങൾ 0.3-1.5% മാത്രമാണ്. മാസം തികയാതെയുള്ള പ്രസവത്തിനു ശേഷം, ഗർഭാവസ്ഥയുടെ ആദ്യ പകുതിയിൽ ആശുപത്രിയിൽ പ്രവേശിപ്പിക്കുന്നതിനുള്ള രണ്ടാമത്തെ സാധാരണ കാരണം ഹൈപ്പർമെസിസ് ഗ്രാവിഡറമാണ്. ഹെലിക്കോബാക്റ്റർ പൈലോറി അണുബാധ, തൈറോയ്ഡ് ഹോർമോണുകളുടെ ഉൽപാദനത്തിലെ വർദ്ധനവ്, കുറഞ്ഞ പ്രായം, ഗർഭധാരണത്തിനു മുമ്പുള്ള കുറഞ്ഞ ബോഡി മാസ് ഇൻഡക്സ്, ഒന്നിലധികം ഗർഭധാരണങ്ങൾ, മോളാർ ഗർഭധാരണം, ഹൈപ്പർമെസിസ് ഗ്രാവിഡാറത്തിന്റെ ചരിത്രം തുടങ്ങിയ ഘടകങ്ങൾ എച്ച്ജിയുടെ വികാസവുമായി ബന്ധപ്പെട്ടിരിക്കുന്നു.
ശ്രദ്ധേയമായ കേസുകൾ
രചയിതാവ് ഷാർലറ്റ് ബ്രോണ്ടേയ്ക്ക് പലപ്പോഴും ഹൈപ്പർമെസിസ് ഗ്രാവിഡാരം ഉണ്ടായിരുന്നതായി കരുതപ്പെടുന്നു. 1855-ൽ നാലുമാസം ഗർഭിണിയായിരിക്കെ അവർ മരിച്ചു. അവർക്ക് ഗർഭകാലത്തുടനീളം ഓക്കാനം, ഛർദ്ദി എന്നിവ ബാധിച്ചു, ഭക്ഷണമോ വെള്ളമോ പോലും സഹിക്കാൻ കഴിഞ്ഞില്ല.
വെയിൽസ് രാജകുമാരിയായ കാതറിൻ തന്റെ ആദ്യ ഗർഭകാലത്ത് ഹൈപ്പർമെസിസ് ഗ്രാവിഡാറം മൂലം ആശുപത്രിയിൽ പ്രവേശിപ്പിക്കപ്പെട്ടു, തുടർന്നുള്ള രണ്ടിലും സമാനമായ അവസ്ഥയ്ക്ക് ചികിത്സിച്ചു.
ഹൈപ്പർമെസിസ് ഗ്രാവിഡാരം കാരണം കോമഡിയെൻ ആമി ഷുമർ ഒരു ടൂറിന്റെ ബാക്കി ഭാഗം റദ്ദാക്കി.
പുറംകണ്ണികൾ
വർഗ്ഗം:ഛർദ്ദി വർഗ്ഗം:ഗർഭിണികളിലെ ആരോഗ്യ പ്രശ്നങ്ങൾ
കിറോബോ
ബഹിരാകാശയാത്രികനാകുന്ന പ്രഥമ ജാപ്പനിസ് യന്ത്രമനുഷ്യനാണ് കിറോബോ. ഇതിന് സംസാരശേഷിയുമുണ്ട്. ബഹിരാകാശയാത്രകളിൽ മനുഷ്യരെ സഹായിക്കുകയെന്ന ദൗത്യമാണ് കിറോബോയ്ക്ക്. ഇതിന് ഇണയായി മിറാറ്റ എന്ന ഇരട്ട യന്ത്രമനുഷ്യനെയും വികസിപ്പിച്ചിട്ടുണ്ട്. അന്താരാഷ്ട്ര ബഹിരാകാശ സ്റ്റേഷനിലുള്ള ജാപ്പനീസ് യാത്രികൻ കൊയ്ചി വകാചയുമായി കിറോബോ ജാപ്പനീസ് ഭാഷയിൽ ആശയവിനിമയം നടത്തും.
പേരിനു പിന്നിൽ
കിബോ എന്നാൽ ജാപ്പനീസ് ഭാഷയിൽ പ്രത്യാശ എന്നർത്ഥം. കിബോ, റോബോട്ട് എന്നീ പദങ്ങൾ ചേർത്താണ് സംസാരിക്കുന്ന പ്രഥമയന്ത്രമനുഷ്യന് 'കിറോബോ' എന്ന പേരു ശാസ്ത്രജ്ഞർ നൽകിയത്.
പ്രത്യേകതകൾ
2.2 പൗണ്ട് ഭാരവും 13 ഇഞ്ച് മാത്രമാണ് കിറോബോ റോബോട്ടിന്റെ വലിപ്പം. ജാപ്പനീസ് ഭാഷയിൽ സംസാരിക്കാൻ കഴിയുന്ന കിറോബോ ബഹിരാകാശ സ്റ്റേഷനിലെ യന്ത്രങ്ങളും മനുഷ്യരും തമ്മിലുള്ള കണ്ണിയായി പ്രവർത്തിക്കും.
വികസനം
ടോക്യോ യൂണിവേഴ്സിറ്റിയിലെ അഡ്വാൻസ്ഡ് സയൻസ് ആൻഡ് ടെക്നോളജി റിസർച്ച് സെന്ററിലെ ഗവേഷകരാണ് ഇത് വികസിപ്പിച്ചെടുത്തത്. ടൊയോട്ടോ മോട്ടോർ കോർപ്പറേഷൻ, റോബോഗരാജ്, പി.ആർ കമ്പനിയായ ഡെന്റന്യ എന്നിവയും ഈ സംസാര റോട്ടോബ് പദ്ധതിയിൽ സഹകരിച്ചിട്ടുണ്ട്.
അവലംബം
വർഗ്ഗം:റോബോട്ടുകൾ
ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡ്
കാനഡയിലെ ഒണ്ടാറിയോയിലെ ഏറ്റവും വലിയ കാത്തലിക് സ്കൂൾ ബോർഡുകളിലൊന്നാണ് ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡ് (ഡി.പി.സി.ഡി.എസ്.ബി.). . ഈ ബോർഡ് ഒണ്ടാറിയോയിലെ പീൽ തദ്ദേശ സ്വയംഭരണ പ്രദേശത്തെ‍‌ മിസ്സിസ്സൗഗ, ബ്രാംപ്റ്റൺ, കാലഡൺ, ഡഫേറിൻ കൗണ്ടി ഓറഞ്ച്‌വിൽ എന്നീ പ്രദേശങ്ങളിലെ 148 വിദ്യാലയങ്ങൾക്ക് മേൽനോട്ടം വഹിക്കുന്നു. ഇവയിൽ 122 എലമെന്ററി വിദ്യാലയങ്ങളും, 26 സെക്കന്ററി വിദ്യാലയങ്ങളും ഹൈ സ്കൂളുകളും, മുതിർന്നവർക്കായുള്ള രണ്ട് തുടർ വിദ്യാഭ്യാസ കേന്ദ്രങ്ങളും ഉൾപ്പെടുന്നു. മിസ്സിസ്സൗഗയിലെ കത്തോലിക് എഡ്യൂക്കേഷൻ സെന്ററിലാണ് ബോർഡിന്റെ ആസ്ഥാനം.
ബോർഡിനു കീഴിലുള്ള സ്കൂളുകളിലായി ഏകദേശം 89,000 വിദ്യാർത്ഥികൾ പഠിക്കുന്നു. ഉദ്ദേശം 5,000 അദ്ധ്യാപകരും ജോലി ചെയ്യുന്നു. 1996 -ൽ നിലവിലുണ്ടായിരുന്ന എട്ട് ചെറു വിദ്യാഭ്യാസ ബോർഡുകൾ ലയിച്ചാണ് ഡഫറിൻ - പീൽ ബോർഡ് രൂപവത്കൃതമാകുന്നത്. വിപുലമായ വിദ്യാഭ്യാസ സംവിധാനങ്ങൾ, സഹകരണാടിസ്ഥാനത്തിലുള്ള സ്കൂൾ ബസ് സിസ്റ്റം തുടങ്ങിയവ ഈ ബോർഡിന്റെ പ്രത്യേകതകളാണ്. പൊതു - സ്വകാര്യ പങ്കാളിത്തത്തോടെയാണ് കാനഡയിലെ വിദ്യാഭ്യാസമേഖല പ്രവർത്തിക്കുന്നത്. ഫെഡറൽ ഗവൺമെന്റും പ്രാദേശിക ഗവൺമെന്റുകളും വിദ്യാഭ്യാസ മേഖലയിൽ പണം മുടക്കുന്നുണ്ട്. ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡും വിദ്യാഭ്യാസ വകുപ്പിന്റെ സഹായത്തോടെയാണ് പ്രവർത്തനങ്ങൾ മുന്നോട്ടു നീക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:കാനഡയിലെ വിദ്യാഭ്യാസസ്ഥാപനങ്ങൾ വർഗ്ഗം:കാനഡയിലെ സ്കൂൾ ഡിസ്ട്രിക്റ്റുകൾ
സമർ ബെൻ കൊയല്ലെബ്
ടുണീഷ്യൻ കായികതാരമാണ് സമർ ബെൻ കൊയല്ലെബ് (ജനനം: നവംബർ 15, 1995). അവരുടെ രാജ്യത്തിനായി ഷോട്ട് പുട്ടിലും ഡിസ്കസിലും മത്സരിക്കുന്നു. 2016 സമ്മർ പാരാലിമ്പിക്‌സിൽ വനിതാ എഫ് 41 ഷോട്ടിൽ വെള്ളി മെഡലും 2017 ലെ ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ രണ്ട് കായിക ഇനങ്ങളിലും വെങ്കലവും നേടി.
കരിയർ
1995 നവംബർ 15 ന് ടുണീഷ്യയിൽ ജനിച്ച സമർ ബെൻ കൊയല്ലെബ് ഡിസ്കസിലും ഷോട്ട് പുട്ടിലും തന്റെ രാജ്യത്തിനായി മത്സരിച്ചു. ബ്രസീലിലെ റിയോ ഡി ജനീറോയിൽ നടന്ന 2016 സമ്മർ പാരാലിമ്പിക്‌സിൽ ബെൻ കൊയല്ലെബ് മത്സരിച്ചു. കളിയുടെ ആദ്യ ദിവസം നടത്തിയ എഫ് 41 ഷോട്ടിൽ പങ്കെടുത്ത 10.19 മീറ്റർ (33.4 അടി) എറിഞ്ഞ സഹ ടുണീഷ്യൻ റൗവാ ത്ലിലിയുടെ പിന്നിൽ അവർ 8.36 മീറ്റർ (27.4 അടി) ദൂരം എറിഞ്ഞ് വെള്ളി മെഡൽ നേടി. എഫ് 41 ഡിസ്കസ് ത്രോ മത്സരത്തിലും അവർ മത്സരിച്ചു, പക്ഷേ പോഡിയം സ്ഥാനങ്ങളിൽ നിന്ന് പുറത്തായി. വെള്ളി ഐറിഷ് അത്‌ലറ്റ് നിയാം മക്കാർത്തിയും വെങ്കലം സഹ ടുണീഷ്യക്കാരായ ഫാത്തിയ അമൈമിയയും സ്വർണ്ണ മെഡൽ ത്ലിലിയും നേടി.
2017-ൽ ടുണിസിൽ നടന്ന വേൾഡ് പാരാ അത്‌ലറ്റിക്സ് ഗ്രാൻഡ് പ്രിക്സിൽ, ബെൻ കൊയല്ലെബ് ഒന്നാം ദിവസം നടന്ന എഫ് 41 ഡിസ്കസ് മത്സരത്തിൽ വീണ്ടും വെള്ളി മെഡൽ നേടി. അവർ 8.59 മീറ്റർ (28.2 അടി) എറിഞ്ഞു. 9.7 മീറ്റർ (32 അടി) എറിഞ്ഞ ത്ലിലി വീണ്ടും പരാജയപ്പെടുത്തി. അതേ വർഷം, 2012 പാരാലിമ്പിക് ഗെയിംസിൽ ലണ്ടനിൽ നടന്ന വേൾഡ് പാരാ അത്‌ലറ്റിക്സ് ചാമ്പ്യൻഷിപ്പിൽ അവർ മത്സരിച്ചു.
ബാഹ്യ ലിങ്കുകൾ
വർഗ്ഗം:1995-ൽ ജനിച്ചവർ
മാർ ഇവാനിയോസ്
മലങ്കര സഭയുടെ പുനരൈക്യ ശില്പിയും സിറോ മലങ്കര കത്തോലിക്കാ സഭയുടെ സ്ഥാപനത്തിന് കരണക്കാരനുമാണ് ദൈവ ദാസൻ മാർ ഇവാനിയോസ്. മാവേലിക്കര പണിക്കർ വീട്ടിൽ തോമാപണിക്കരുടെയും അന്നമ്മ പണിക്കരുടെയും മകനായി 1882 സെപ്തംബർ 21-ാം തീയതി ദൈവദാസൻമാർ ഈവാനിയോസ് ഭൂജാതനായി. ഗീവർഗ്ഗീസ് എന്നായിരുന്നു ആദ്യ പേര്. 1887 - 1897 കാലഘട്ടത്തിലെ സാമാന്യ വിദ്യാഭ്യാസത്തിന് ശേഷം 1897 -1899 ൽ കോട്ടയം എം. ഡി. സെമിനാരി ഹൈസ്‌കൂളിൽ ഹൈസ്‌കൂൾ വിദ്യാഭ്യാസം പൂർത്തിയാക്കി. 09  -01 - 1900 ൽ മാവേലിക്കര പുത്തൻ കാവ് ദേവാലയത്തിൽ വച്ച് ശെമ്മാശ്ശപ്പട്ടം സ്വീകരിച്ചു. 1907 ൽ എം. എ. ഡിഗ്രി കരസ്ഥമാക്കി. 1908 ൽ വൈദികനായി. 1908 - 1913 കാലഘട്ടം എം. ഡി. സെമിനാരി പ്രിൻസിപ്പാൾ ആയും 1913 - 1919 കാലഘട്ടം സെറാമ്പൂർ കോളേജ് പ്രിൻസിപ്പാൾ ആയും സേവനമനുഷ്ഠിച്ചു. 1919 ആഗസ്ത് 15 ന് പുരുഷന്മാർക്കായി ബഥനി മിശിഹാനുകരണ സന്യാസ സമൂഹം റാന്നി പെരുനാട്ടിലുള്ള മുണ്ടൻ മലയി സ്ഥാപിച്ചു. 1925 സെപ്റ്റംബർ 8 ന് സ്ത്രീകൾക്കായുള്ള ബഥനി സന്യാസിനി സമൂഹവും സ്ഥാപിച്ചു. 1929 ഫെബ്രുവരി 13 ന് ബിഷപ്പ് ആയി സ്ഥാനാഹോരണം ചെയ്യപ്പെട്ടു. 1930 സെപ്റ്റംബർ 20 ന് ഓർത്തഡോക്സ് സഭയും താൻ സ്ഥാപിച്ച ആശ്രമവും വസ്തു വകകളും ഉപേക്ഷിച്ച് കത്തോലിക്കാ സഭയുമായി കൊല്ലം ലത്തീൻ രൂപതാ ബിഷപ്പ് ആയിരുന്ന ബെൻസിഗർ മുൻപാകെ കത്തോലിക്കാ സഭയുമായി പുനരൈക്യപ്പെട്ടു. അദ്ദേഹമുൾപ്പെടെ 5 പേരാണ് സത്യപ്രതിജ്ഞ ചെയ്ത് കാതോലിക്കാ സഭയുമായി പുനരൈക്യപ്പെട്ടത്. 1933 മാർച്ച് 12 ന് മലങ്കര ഹയരാർക്കി കത്തോലിക്കാ സഭയിൽ മാർ ഈവാനിയോസിന്റെ നേതൃത്വത്തിൽ രൂപപ്പെട്ടു. അദ്ദേഹം 1940 ൽ തിരുഅവനന്തപുരത്തെ പട്ടം സെന്റ് മേരിസ് സ്‌കൂളും, 1949 ൽ തിരുവനന്തപുരം മാർ ഈവാനിയോസ് കോളേജിലും സ്ഥാപിച്ചു. 1953 ജൂലൈ 15 ന് ചരമമടഞ്ഞു. 2007 ജൂലൈ 14 ന് അദ്ദേഹം ദൈവ ദാസനായി പ്രഖ്യാപിക്കപ്പെട്ടു.
.
വർഗ്ഗം:കത്തോലിക്കാ സഭ വർഗ്ഗം:സെപ്റ്റംബർ 21-ന് ജനിച്ചവർ വർഗ്ഗം:1882-ൽ ജനിച്ചവർ വർഗ്ഗം:ജൂലൈ 14-ന് മരിച്ചവർ വർഗ്ഗം:2007-ൽ മരിച്ചവർ
അതിരൻ
ഫഹദ് ഫാസിൽ, സായി പല്ലവി എന്നിവരെ കേന്ദ്രകഥാപാത്രങ്ങളാക്കി നവാഗതനായ വിവേക് സംവിധാനം ചെയ്യുന്ന ഒരു ത്രില്ലർ സിനിമയാണ് അതിരൻ. സെഞ്ച്വറി ഫിലിംസിന്റെ ബാനറിൽ സെഞ്ച്വറി കൊച്ചുമോൻ ആണ് ചിത്രം നിർമ്മിക്കുന്നത്. പി. എഫ്. മാത്യൂസ് ആണ് ചിത്രത്തിന്റെ രചന നിർവഹിച്ചിരിക്കുന്നത്. 2019 ഏപ്രിലിൽ ആവും ചിത്രം റിലീസിന് എത്തുക. ഒരു ഡോക്ടറുടെ കഥാപാത്രമാണ് ഫഹദ് ഫാസിൽ ഈ ചിത്രത്തിൽ കൈകാര്യം ചെയ്യുന്നത്. ഊട്ടിയിലെ ഒരു സൈക്കാട്രിക്ക് ഹോസ്പിറ്റൽ ആണ് കഥാപശ്ചാത്തലം.
2010ൽ പുറത്തിറങ്ങിയ അമേരിക്കൻ മനഃശാസ്ത്ര ത്രില്ലർ ചലച്ചിത്രമായ ഷട്ടർ ഐലൻഡുമായി ഈ ചിത്രത്തിനുള്ള സാമ്യം സോഷ്യൽ മീഡിയയിൽ വലിയ ചർച്ചയായിരുന്നു. മാർട്ടിൻ സ്‌കോസെസെ സംവിധാനം ചെയ്തിരിക്കുന്ന ഈ ചിത്രം 2003ൽ പ്രസിദ്ധീകരിച്ച ഡേവിഡ് ലെഹാനെയുടെ ഇതേ പേരിലുള്ള നോവലിന്റെ ചലച്ചിത്രാവിഷ്‌ക്കാരമാണ്. ഷട്ടർ ഐലൻഡ് എന്ന ദ്വീപിലെ മാനസിക രോഗികളായ കുറ്റവാളികൾക്കുള്ള ജയിലിൽ, കേസന്വേഷണത്തിനായി എത്തുന്ന യു.എസ് മാർഷൽ എഡ്വേഡ് ടെഡി ഡാനിയൽസ് എന്ന കേന്ദ്രകഥാപാത്രത്തെ അവതരിപ്പിക്കുന്നത് ലിയോനാർഡോ ഡികാപ്രിയോ ആണ്.
കഥാസംഗ്രഹം
1967ലെ ഒരു വലിയ നായർ തറവാട്. വാതിൽ തുറന്ന് അകത്തേക്കുവരുന്ന ഒരു സ്ത്രീകാണുന്നത് മുറിയിലെ കമ്പിക്കൊളുത്തിൽ തുക്കിയിട്ടിരിക്കുന്ന ഒരു സഹോദരന്റെ മൃതദേഹം! മറ്റൊരു വാതിൽ തുറക്കുമ്പോൾ കുത്തേറ്റ് മരച്ചുകിടക്കുന്ന മറ്റൊരാൾ. മുകളിലുണ്ട് ഒരാൾ കണ്ണുമിഴിച്ച് മരിച്ചുകിടക്കുന്നു. വീടിലെ ഉമ്മറത്ത് വലിയ ചെമ്പിൽ മുക്കിക്കൊല്ലപ്പെട്ട് കിടക്കുകയാണ് ഒരു സ്ത്രീ. അതിനടുത്തിരുന്ന് ഒന്നും സംഭവിക്കാത്തപോലെ ചാക്കുനൂലുകൾ കൈയിലിട്ട് കറക്കുന്ന ഒരു കൗമാരക്കാരിയുടെ വിരലുകൾ.. 67ൽ കേരളത്തിൽ നടന്ന കൂട്ടക്കൊലപാതകങ്ങൾക്കുശേഷം അഞ്ചുവർഷം കഴിഞ്ഞ് ഒരു ഭാന്ത്രാശുപത്രിയിലേക്കുള്ള യാത്രയാണ് ചിത്രം കാണിക്കുന്നത്. രണ്ടു മലകളും പുഴയും കടന്നുള്ള ഏകാന്തവും വിജനവുമായ മനോഹര സ്ഥലത്ത് സ്ഥിതിചെയ്യുന്ന ഒരു മെന്റൽ ഹോസ്പിറ്റലിനെ ചുറ്റിപ്പറ്റിയുള്ള ദുരൂഹതകൾ അവസാനിപ്പിക്കാനാണ് ഫഹദ് ഫാസിലിന്റെ ഡോ.എം.കെ. നായർ ഇവിടേക്ക് എത്തുന്നത്. വണ്ടിക്കാരനിൽനിന്നും, ആശുപത്രിയിലെ ജോലിക്കാരനിൽ നിന്നുമൊക്കെ ഭൂമിയിലെ നരകം എന്നാണ് ഈ സ്ഥലത്തെക്കുറിച്ചുള്ള വിശേഷണം. ഈ ആശുപത്രിയോട് ചേർന്നുള്ള പറമ്പ് കിളയ്ക്കുമ്പോൾ പലപ്പോഴും, രോഗികളുടെ അസ്ഥിക്കൂടങ്ങൾ കിട്ടാറുണ്ടത്രേ. അത്രയും ഭീതിദമായ ആ ഹോസ്പിറ്റലിനെ കുറിച്ച് പഠിച്ച് റിപ്പോർട്ട് സമർപ്പിക്കാൻ മെഡിക്കൽ കോളജിൽ നിന്നും ഔദ്യോഗികമായി അയച്ചതാണ് ഡോ. എം.കെ.നായരെ. നായരുടെ റിപ്പോർട്ട് അനുകൂലമല്ലെങ്കിൽ ഈ ആശുപത്രിയുടെ അംഗീകാരം പോവും. മെഡിക്കൽ കോളജിൽ നിന്ന് വരുന്നതാണെന്ന് അറിയുന്നതോടെ വഴികാട്ടിയായ ആശുപത്രി ജീവനക്കാരൻ മുങ്ങുന്നു. തുടർന്ന് കാടുംമേടും താണ്ടി ഒറ്റക്ക് ഫഹദിന്റെ കഥാപാത്രം, മെന്റൽ ഹോസ്പിറ്റലിലേക്ക് വരുന്ന കാഴ്ചയുണ്ട്.അടിമുടി ദുരൂഹതകളുടെ കൂടാരമാണ് ഈ ആശുപത്രിയെന്ന് ഡോ.നായർ മനസ്സിലാക്കുന്നു. അതുൽ കുൽക്കർണി അവതരിപ്പിക്കുന്ന സൈക്യാട്രി ഡോക്ടർ ബഞ്ചമിൻ ആണ് ഈ മാനസികാരോഗ്യകേന്ദ്രം നടത്തുന്നത്. അഞ്ച് പേഷ്യന്റ്‌സ് മാത്രമേ ഉള്ളൂ എന്നാണ് അവർ അവകാശപ്പെടുന്നത് എങ്കിലും നായികയായ നിത്യ അവിടെ ഒരു സെല്ലിൽ ഉണ്ട്. അവൾ തന്റെ മകൾ ആണെന്നും അവൾക്ക് ഓട്ടിസം മാത്രമേ ഉള്ളൂ എന്നുമാണ് ഡോക്ടറുടെ വാദം. ആരാണ് നിത്യ. ഏന്താണ് അവളുടെ കഥ. ഡോക്ടറുടെ അന്വേഷണം അങ്ങനെ നീളുന്നു.
സംഗീതം
ഫിലിം സംഗീതം ചിട്ടപ്പെടുത്തിയിയിരിക്കുന്നത് ഗിബ്രാനാണ്. ഗാനങ്ങൾ രചിച്ചിരിക്കുന്നത് നവാഗതനായ പി. എസ്. ജയഹാരിയാണ്. അതേ സംവിധായകന്റെ താല്ക്കാലികമായി മാറ്റി വച്ച ഫീച്ചറായ ആണെങ്കിലും അല്ലെങ്കിലും എന്ന ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്.
മിസ്സൗറി ബൊട്ടാണിക്കൽ ഗാർഡൻ
മിസ്സൗറി ബൊട്ടാണിക്കൽ ഗാർഡൻ' മിസ്സൗറിയിലെ 4344 ഷോ ബോളിവാർഡ് സെന്റ് ലൂയിസിൽ ആണ് സ്ഥിതിചെയ്യുന്നത്. സ്ഥാപകനും പരോപകാരിയുമായ ഹെൻറി ഷായുടെ പേരിൽ ഇത് അനൗദ്യോഗികമായി ഷാ ഗാർഡൻ എന്നും അറിയപ്പെടുന്നു. 6.6 ദശലക്ഷം സാമ്പിളുകൾ ഹെർബേറിയമുള്ള ഈ ഗാർഡൻ വലിപ്പത്തിൽ വടക്കൻ അമേരിക്കയിൽ രണ്ടാമത്തേതും ന്യൂയോർക്ക് ബൊട്ടാണിക്കൽ ഗാർഡന്റെ തൊട്ടുപിന്നിലുമാണ്.
ചരിത്രം
1859-ൽ സ്ഥാപിതമായ മിസ്സൗറി ബൊട്ടാണിക്കൽ ഗാർഡൻ യുണൈറ്റഡ് സ്റ്റേറ്റ്സിലെ ഏറ്റവും പഴക്കമുള്ള ബൊട്ടാണിക്കൽ സ്ഥാപനങ്ങളിലൊന്നും ദേശീയ ചരിത്രപരമായ ലാൻഡ്മാർക്കും ആണ്. ഈ ഗാർഡൻ ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ പട്ടികപ്പെടുത്തിയിട്ടുണ്ട്.
79 ഏക്കർ (32 ഹെക്ടർ) ഹോർട്ടികൾച്ചറൽ ഡിസ്പ്ലേയുള്ള സെന്റ് ലൂയിസ് നഗരത്തിലെ ഒയാസിസും, സസ്യശാസ്ത്ര ഗവേഷണത്തിനും ശാസ്ത്ര പഠനത്തിനും അന്തർദേശീയ അംഗീകാരമുളള ഒരു കേന്ദ്രവുമാണ് ഈ ഗാർഡൻ. 14 ഏക്കർ (5.7 ഹെക്ടർ) ജാപ്പനീസ് സ്ട്രോളിംഗ് ഗാർഡനും ക്ലൈമാട്രോൺ ജിയോഡെസിക് ഡോം കൺസർവേറ്ററി; ഒരു പയനിയർ ഗ്രാമം ഉൾപ്പെടെയുള്ള കുട്ടികളുടെ പൂന്തോട്ടം; ഒരു കളിസ്ഥലം; പനാമ കനാലിലെ ലോക്കിംഗ് സിസ്റ്റത്തിന് സമാനമായ ഒരു ജലധാര പ്രദേശവും വാട്ടർ ലോക്കിംഗ് സിസ്റ്റവും; ഒരു ഓസേജ് ക്യാമ്പ്; ഹെൻ‌റി ഷായുടെ 1850 എസ്റ്റേറ്റ് ഹോം എന്നിവയും ഇതിൽ ഉൾപ്പെടുന്നു. ഷായുടെ പൈതൃക സ്വത്തിന്റെയും ടവർ ഗ്രോവ് പാർക്കിന്റെയും തൊട്ടടുത്ത് ഇത് സ്ഥിതി ചെയ്യുന്നു.
ബട്ടർഫ്ലൈ ഹൗസ്
ചെസ്സ്ഫീൽഡിലെ മിസ്സോറി ബൊട്ടാണിക്കൽ ഗാർഡനിൽ സോഫിയ എം. സച്ച്സ് ബട്ടർഫ്ലൈ ഹൗസും പ്രവർത്തിക്കുന്നു. ബട്ടർഫ്ലൈ ഹൗസ് 8,000 ചതുരശ്ര അടി (740 മീ 2 ) ഒരു ഇൻഡോർ ബട്ടർഫ്ലൈ കൺസർവേറ്ററിനു പുറമേ ഔട്ട്ഡോർ ബട്ടർഫ്ലൈ ഗാർഡനും കാണപ്പെടുന്നു
ബാഹ്യ ലിങ്കുകൾ
വർഗ്ഗം:ചൈനീസ് ഗാർഡൻ വർഗ്ഗം:മിസോറിയിലെ സസ്യോദ്യാനങ്ങൾ വർഗ്ഗം:മിസോറി ബൊട്ടാണിക്കൽ ഗാർഡൻ
ബലാത്സംഗം ഇന്ത്യയിൽ
കണക്കുകൾ
ഇന്ത്യാ വിഭജന കാലഘട്ടത്തിൽ ഒരു ലക്ഷത്തോളം സ്ത്രീകളെ തട്ടിക്കൊണ്ടുപോകുകയും ലൈംഗികപീഡനത്തിനു വിധേയരാക്കുകയും ചെയ്യപ്പെട്ടിട്ടുണ്ട്. ഇന്ത്യയുടെ 1971-ലെ കണക്കുകളുമായി താരതമ്യം ചെയ്യുമ്പോൾ ലൈംഗികപീഡനം 700 ശതമാനത്തിലേറെയാണ് വർദ്ധിച്ചത്. എൻ.സി.ആർ.ബി റിപ്പോർട്ട് പ്രകാരം 53 ലൈംഗികപീഡനങ്ങളാണ് ദിവസവും ഇന്ത്യയിൽ നടക്കുന്നത്. ഇന്ത്യയിൽ ഓരോ 34 മിനിറ്റുകൾക്കുള്ളിലും ഒരു സ്ത്രീ ബലാത്സംഗം ചെയ്യപ്പെടുന്നു. ഇന്ത്യൻ പുരുഷന്മാരിൽ നാലിൽ ഒരാൾ ജീവിതത്തിൽ ഒരിക്കലെങ്കിലും ലൈംഗിക അതിക്രമം നടത്തിയവരാണ് എന്ന് അന്തർദേശീയ സ്ത്രീപുരുഷ തുല്യതാ സർവ്വെയുടെ ഫലങ്ങൾ പറയുന്നു. അഞ്ചിൽ ഒന്ന് പുരുഷന്മാരും തങ്ങളുടെ ഭാര്യയേയോ ലൈംഗിക പങ്കാളിയെയോ ലൈംഗിക ബന്ധത്തിനു വേണ്ടി നിർബന്ധിക്കുന്നു എന്നും ഈ പഠനം സൂചിപ്പിക്കുന്നു. ഇന്ത്യയിൽ ലൈംഗിക തൃഷ്ണ അടിച്ചമർത്തപ്പെടുന്നതുകൊണ്ടും, സ്ത്രീകളെ ലൈംഗിക ഉപകരണങ്ങളായി മാത്രം കാണുന്നതുകൊണ്ടുമാണ് ലൈംഗികാതിക്രമങ്ങൾ വർദ്ധിക്കുന്നത് എന്ന് ചില സ്ത്രീപക്ഷ ചിന്തകർ അഭിപ്രായപ്പെട്ടിട്ടുണ്ട്. ലിംഗ അസമത്വം, താഴ്ന്ന ജീവിത നിലവാരം, ലൈംഗികതയെ പറ്റിയുള്ള വികലമായ ധാരണകൾ, ബലം പ്രയോഗിച്ചോ ഭയപ്പെടുത്തിയോ ഉള്ള ലൈംഗികതയെ അനുകൂലിക്കുന്ന കാഴ്ചപ്പാട്, പ്രതികാര മനോഭാവം, സാംസ്കാരികമായ കാഴ്ചപ്പാടുകൾ എന്നിവയൊക്കെ ഇതിന്‌ കാരണമാകാം. 2006-ൽ 7,618 സ്ത്രീകൾ സ്ത്രീധനപീഡനങ്ങൾക്കിരയായി കൊല്ലപ്പെട്ടു. ഇത്, 2005-ലെ കണക്കുകളെക്കാൾ 12 ശതമാനം അധികമാണ്. ഇന്ത്യയുടെ ലൈംഗികാതിക്രമ തലസ്ഥാനം എന്ന് കുപ്രസിദ്ധി നേടിയ ഡെൽഹിയിൽ റിപ്പോർട്ട് ചെയ്യപ്പെട്ട 414 കേസുകളിൽ 34.6 ശതമാനത്തിൽ മാത്രമേ കുറ്റവാളികൾ ശിക്ഷിക്കപ്പെട്ടിട്ടുള്ളൂ. 2011-ൽ 26,000 ലൈംഗിക പീഡന കേസുകൾ റിപ്പോർട്ട് ചെയ്തു. ആകെ റിപ്പോർട്ട് ചെയ്യപ്പെട്ട 256,329 അക്രമങ്ങളിൽ 228,650 എണ്ണവും സ്ത്രീകൾക്കെതിരായുള്ളതായിരുന്നു.
നിയമങ്ങൾ
ബന്ധുക്കൾ വാദിയുടെ വിവരങ്ങൾ വെളിപ്പെടുത്താനുള്ള സമ്മതം രേഖാമൂലം എഴുതി ഏതെങ്കിലും സംസ്ഥാന/കേന്ദ്ര സർക്കാർ അംഗീകരമുള്ള ജനഃക്ഷേമ സംഘടനയുടെ സെക്രട്ടറിക്കോ, അദ്ധ്യക്ഷനോ കൈമാറേണ്ടതാണു്. എന്നാൽ കോടതികൾ പ്രസിദ്ധീകരിക്കുന്ന രേഖകൾക്ക് ഈ നിയമം ബാധകമല്ല.
അഭിപ്രായങ്ങൾ
2012 ഡിസംബറിലെ ഡെൽഹി ലൈംഗികപീഡനക്കേസിലെ പ്രതികളെ തൂക്കിലേറ്റണമെന്ന് പ്രതിപക്ഷ നേതാവ് സുഷമ സ്വരാജ് ആവശ്യപ്പെട്ടു. ലൈംഗിക പീഡനത്തിനു നൽകാവുന്ന മാതൃകാപരമായ ശിക്ഷ വധശിക്ഷയാണെന്ന് അവർ അവകാശപ്പെട്ടു. ഇതേ സംഭവത്തെ അപലപിച്ച എഴുത്തുകാരി അരുന്ധതി റോയ്, ദളിത് സ്ത്രീകൾക്കു നേരെ നടക്കുന്ന ലൈംഗികാതിക്രമങ്ങൾ പ്രാധാന്യത്തോടു കൂടി റിപ്പോർട്ട് ചെയ്യപ്പെടുന്നില്ലെന്നും, മധ്യവർഗ്ഗ കുടുംബത്തിൽ പെട്ട സ്ത്രീയായതിനാലാണ് ഡെൽഹി സംഭവത്തിന് പ്രാധാന്യം ലഭിച്ചതെന്നും പറഞ്ഞു. മണിപ്പൂരിൽ ഇന്ത്യൻ സൈന്യം ബലാത്സംഗത്തെ ആയുധമായാണ് കാണുന്നതെന്നും അവർ കുറ്റപ്പെടുത്തി. ഡെൽഹിയിലെ പൊലിസ് ഉദ്യോഗസ്ഥർക്കിടയിൽ തെഹൽക നടത്തിയ പഠനത്തിൽ സ്ത്രീകൾ പ്രലോഭനപരമായ വസ്ത്രങ്ങൾ ധരിക്കുന്നതുകൊണ്ടൂം, രാത്രി ഒറ്റയ്ക്ക് പുറത്തിറങ്ങുന്നതുകൊണ്ടും ആണ് പീഡിപ്പിക്കപ്പെടുന്നതെന്ന് പല ഉദ്യോഗസ്ഥരും കരുതുന്നതായി വെളിപ്പെടുത്തി. നടനും നിർമ്മാതാവുമായ കമലഹാസൻ ഡെൽഹി സംഭവത്തെ ഉദ്ധരിച്ചുകൊണ്ട്, ഒരു തെറ്റിനുള്ള ശിക്ഷ മറ്റൊരു തെറ്റല്ലെന്നും, കുറ്റവാളിയെ വധശിക്ഷയ്ക്ക് വിധേയനാക്കുന്നതിനോട് യോജിക്കുന്നില്ലെന്നും പറഞ്ഞു. രാഷ്ട്രപതി പ്രണബ് മുഖർജിയുടെ മകൻ അഭിജീത് മുഖർജി, "ബലാത്സംഗത്തിനെതിരെ പ്രക്ഷോഭം നടത്തുന്നവരിൽ ഭൂരിഭാഗവും "ചായമടിച്ച, വക്രതകൾ കാണിക്കുന്ന" സ്ത്രീകളാണെന്ന് അഭിപ്രായപ്പെടുകയും, പിന്നീട് പ്രസ്താവന പിന്വലിക്കുകയും ചെയ്തു.  അഭിജീതിന്റെ സഹോദരി, ജ്യേഷ്ഠന്റെ നിലപാടുകൾ തന്റെ കുടുംബത്തിന്റെ നിലപാടല്ലെന്നും, സഹോദരന്റെ പ്രസ്താവനയിൽ ഖേദിക്കുന്നുവെന്നും, ഇന്ത്യയിലെ സ്ത്രീകളോട് അഭിജീതിനു വേണ്ടി മാപ്പു ചോദിക്കുന്നുവെന്നും പറഞ്ഞു.
കൂടുതൽ വായനയ്ക്ക്
വർഗ്ഗം:ഇന്ത്യയിലെ കുറ്റകൃത്യങ്ങൾ വർഗ്ഗം:സ്ത്രീകൾക്ക് എതിരായ അതിക്രമങ്ങൾ വർഗ്ഗം:ബലാത്സംഗം
മനുഷ്യരിലെ സൂക്ഷ്മജീവികൾ
ലഘുചിത്രം|324x324ബിന്ദു|Graphic depicting the human [[skin microbiota, with relative prevalences of various classes of bacteria]] മനു‍ഷ്യ ശരീരത്തിൽ ജീവിക്കുന്ന സൂക്ഷ്മജീവികളാണ് ഹ്യൂമൻ മൈക്രോബയോട്ട എന്നുവിളിക്കപ്പെടുന്നത്. ശരീരദ്രവങ്ങളിലോ ശരീരകലകളിലോ ഇവ കാണപ്പെടുന്നു. ത്വക്ക്, സ്തനഗ്രന്ഥികൾ, പ്ലാസന്റ, ശുക്ളം, ഗർഭാശയം, അണ്ഡാശയത്തിലെ ഫോളിക്കിളുകൾ, ശ്വാസകോശം, ഉമിനീര്, വായ്ക്കുള്ളിലെ ശ്ലേഷ്മസ്തരം, കൺജങ്റ്റൈവ അഥവാ നേത്രാവരണം, ദഹനവ്യൂഹം എന്നിവിടങ്ങളിലാണ് ഇത്തരം സൂക്ഷ്മജീവികൾ വസിക്കുന്നത്. ബാക്ടീരിയ, ആർക്കിയ, ഫംഗസ്, പ്രോട്ടിസ്റ്റ, വൈറസ് എന്നീ വിഭാഗങ്ങളിൽ ഇവ ഉൾപ്പെടുന്നു. ശരീരത്തിനുപുറത്ത് വസിക്കുന്ന സൂക്ഷ്മജീവികളെ ഈ നിർവചനത്തിൽ ഉൾപ്പെടുത്തിയിട്ടില്ല.
മനുഷ്യശരീരത്തിലെ കോശങ്ങളും സൂക്ഷ്മജീവികളും തമ്മിലുള്ള അനുപാതം പുതിയ നിഗമനങ്ങൾ അനുസരിച്ച് 1 : 3 ആണ്. മുമ്പ് ഇത് 1: 10 ആയിരുന്നു. മനുഷ്യശരീരവുമായി ചേർന്ന് താമസിക്കുന്ന ചില സൂക്ഷ്മജീവികൾ കമെൻസലുകൾ എന്നറിയപ്പെടുന്നു. ഇവ മനുഷ്യശരീരത്തിന് യാതൊരുതരത്തിലുമുള്ള ദോഷഫലങ്ങൾ ഉണ്ടാക്കില്ല. മറ്റുചിലവ മനുഷ്യശരീരവുമായി യോജിച്ച് പോകുന്നവയും മ്വൂച്വലിസം എന്ന ബന്ധത്തിലൂടെ ഇരുവർക്കും ഗുണകരമാകുന്ന തരത്തിൽ വസിക്കുന്നവയുമാണ്. എന്നാൽ രോഗകാരികളല്ലാത്ത ചില സൂക്ഷ്മജീവികൾ അവ ഉത്പാദിപ്പിക്കുന്ന ചില രാസവസ്തുക്കളാൽ മനുഷ്യശരീരത്തിന് ചില ദോഷഫലങ്ങളുണ്ടാക്കുന്നു. ശരീരത്തിന് ദോഷഫലങ്ങളുണ്ടാക്കാത്ത സൂക്ഷ്മജീവികളെ പൊതുവെ നോർമൽ മൈക്രോബയോട്ട അഥവാ നോർമൽ ഫ്ലോറ എന്നുവിളിക്കുന്നു.
1880 കളുടെ മധ്യത്തിലാണ് മനുഷ്യശരീരത്തിൽ വസിക്കുന്ന ഈ. കോളൈ ബാക്ടീരിയയെ ആസ്ട്രിയൻ പീഡിയാട്രീഷ്യനായ തിയോഡോർ എസ്ചെറിഷ് കണ്ടെത്തുന്നത്. 2007 നുശേഷം ഹ്യൂമൻ മൈക്രോബയോം പ്രോജക്ടിലൂടെയാണ് മനുഷ്യശരീരത്തിലെ സൂക്ഷ്മജീവികളെക്കുറിച്ചുള്ള വ്യക്തമായ ധാരണ ലഭ്യമായത്. 2018 ജൂൺ 27 മൈക്രോബയോം ദിനമായി ആചരിക്കുന്നു.